Mihelis očekuje da će „sivik“ biti moćan - Serbiaring\nMihelis očekuje da će „sivik“ biti moćan\nMarch 17, 2014 Jelena-Katarina Mitrović Vesti, WTCC 0\nNorbert Mihelis očekuje da će nova TC1 „honda sivik WTCC“ biti moćna u ovogodišnjem Svetskom šampionatu turing automobila, iako još nije seo za njen volan.\nMađar je prisustvovao vožnjama na stazi Pol Rikar, gde su Sitroen i Honda testirali svoje automobile za sezonu 2014. Pošto JAS motorsport još pravi auto koji će pripasti Norbiju, on u ovoj fazi mora da se zadovolji posmatranjem onoga što rade i postižu Hondini fabrički vozači Gabrijele Tarkvini i Tijago Monteiro. Naravno, i slušanjem njihovih utisaka i pogledom na telemetriju.\n„Na osnovu onoga što sam video na Pol Rikaru, mogu da primetim da auto ima potencijal u odnosu na „sitroen“, ali je kompleksniji i komplikovaniji (od prošlogodišnjeg). Vozač mora da ima u vidu više stvari – snažniji motor i aerodinamku automobila,“ izjavio je Mihelis za touringcars.net.\n„Takođe, mehaničarima i inženjerima je mnogo komplikovanije da dobiju jasnu sliku o izmenama koje treba izvesti na vozilu. Svakako će nam u prvih nekoliko trkačkih vikenda biti potrebno neko vreme da spoznamo koji detalji čine razliku.“\nMihelis je bio impresioniran testnim performansama novog automobila u rukama fabričkih vozača JAS motorsporta, kao i napretkom ostvarenim od početka test sesija.\n„Videvši napredak „sivika“ u postignutom vremenu kruga od kraja januara do kraja februara, mislim da će Honda od treće ili četvrte runde sezone imati auto najmanje ravnopravan Sitroenovom. Onda ostaje vozačima da to do maksimuma iskoriste,“ smatra vozač Zenge motorsporta.\nMihelis ne oseća da će moći da se bori za šampionski naslov: „Da budem iskren, ne osećam se sposobnim da budem kandidat za titulu, jer je teško proceniti ko je koliko konkurentan. Znam da će mi u prve dve ili tri trke biti veoma teško da se takmičim za čelne pozicije. Moj je cilj da brzo naučim što više stvari, sve do trke u Mađarskoj, a da onda imam informacije i set-ap za borbu za sam vrh.“\nOčekuje se da će Norbertov automobil biti gotov do kraja marta. To ga na zajedničkim testovima u Valensiji ponovo osuđuje na ulogu informisanog gledaoca. Zenge motorsport možda uspe da upriliči kratak test neposredno pre Marakeša, a možda ni toliko. Nedostatak predsezonskih testova Mihelisa ne uzbuđuje previše, jer se u tom smislu njegova situacija ne razlikuje od već doživljavanog u prethodnim sezonama: „Nema tu neke velike drame, jer nam je svaka godina ista. Prošle sezone nisam imao testove sa „sivikom“, kao ni prethodnih godina, tako da će sve to za nas biti isti posao kao i obično.“


Režiser filma "Dara iz Jasenovca" Predrag Antonijević je sa galerije pratio sednicu parlamenta\nPoslanici Skupštine Srbije su na sednici 25. februara aplauzom pozdravili režisera filma "Dara iz Jasenovca" Predraga Antonijevića, koji je sa galerije pratio postavljanje poslaničkih pitanja premijerki i ministrima u Vladi Srbije.\nPredsednik Skupštine Ivica Dačić izjavio je da se radi o "potrebnom i potresnom filmu".\n"Imajući u vidu da smo to (film) spominjali, pošto je u poseti Narodnoj skupštini bio Predrag Antonijević koji je režiser i producent tog filma, ja sam ga zamolio da bude na galeriji u ovom momentu i ja bih hteo da ga pozdravite", rekao je Dačić.\nKako je saopšteno iz Skupštine Srbije, "Antonijević je ustao i pozdravio poslanike, koji su mu uzvratili aplauzom".\nRužić: Film puštati u školama\nMinistar prosvete, nauke i tehnološkog razvoja u Vladi Srbije Branko Ružić predložio je na sednici da se film "Dara iz Jasenovca" pušta u srednjim školama u okviru nastave.\n"Pre nego što se donese odluka o tome, moramo videti kakav je stav Zavoda za unapređivanje obrazovanja i vaspitanja", rekao je Ružić.\nFilm "Dara iz Jasenovca" govori o iskustvu devojčice u logoru na teritoriji tadašnje Nezavisne države Hrvatske (NDH), gde su za vreme Drugog svetskog rata počinjeni zločini nad srpskim, jevrejskim i romskim civilima\nDačić je naveo da su reakcije na film, kako je kazao, s jedne strane "izuzetno emotivne", a sa druge strane i "izrazito propagandističke protiv tog filma".\nOn je dodao da je "posle više decenija bilo potrebno da se o stradanju srpskog naroda snimi barem jedan film" i zahvalio predsedniku Srbije Aleksandru Vučiću, kao i Vladi koji su učestvovali u projektu.\nSnimanje filma "Dara iz Jasenovca" podržala je Vlada Srbije, a da je to projekat "koji od početka do kraja finansira država", rekla je tokom snimanja 2019. godine predsednica upravnog odbora Filmskog centra Srbije Jelena Trivan.\nFilm je 20. februara, pre bioskopske premijere, prikazan na Radio-televiziji Srbije i izazvao je podeljene reakcije javnosti.\nŠef poslaničke grupe Socijalističke partije Srbije, koja je sa Srpskom naprednom strankom deo vladajuće koalicije, Đorđe Milićević rekao je na sednici 25. februara da su kritike upućene filmu "političke prirode", te da je cilj da se Srbiji "ospori pravo da priča o svojim žrtvama i stradanjima".\nEnis Imamović, poslanik SDA Sandžaka, svoje izlaganje započeo je minutom ćutanja za žrtve Jasenovca, ali je u nastavku rekao da se u institucijama Srbije negira genocid u Srebrenici, a veličaju zločinci i prodaju suveniri s natpisom "Nož, žica, Srebrenica".\n"Neka sećanje na ove žrtve (Jasenovca) bude lekcija i pouka svima da se nikada i nikome ne dogodi da budu žrtve nacističkog i fašističkog režima i logora kakvi su oni bili. Nakon Jasenovca dogodio se genocid u Srebrenici, logori u Foči, Banjaluci, dogodio se i Prijedor", rekao je pored ostalog Imamović.\nFilm "Dara iz Jasenovca" je bio kandidat Srbije za američkog Oskara, ali nije prošao u uži izbor.\nDeo strukovnih filmskih udruženja u Srbiji osporio je njegovu kandidaturu, uz tvrdnju da su prekršene procedure i da je izbor bio netransparentan, što je Filmski centar Srbije kao organizator izbora negirao.


Podržana inicijativa za ukidanje viza za Britaniju : Nadlanu.com\nPodržana inicijativa za ukidanje viza za Britaniju\nObjavljeno 15. jan 2011. / 00:00:00\nBEOGRAD, 15. januara 2011. (Beta) - Ministarstvo za dijasporu podržava inicijativu koju je pokrenula srpska emigracija u Velikoj Britaniji za ukidanje viza građanima Srbije, saopštilo je u subotu to ministarstvo.\n"Ukidanje britanskih viza poboljšaće političke, ekonomske i kulturne odnose Srbije i Velike Britanije", rekao je ministar za dijasporu Srđan Srećković.\nIdeju za ukidanje viza pokrenulo je udruženje "Srpski siti klub" iz Velike Britanije, a kampanja da se Srbija stavi na listu država za ukidanje viza pokrenuta je uoči planirane četvorogodišnje revizije britanskog viznog sistema 2011. godine.\nPrema rečima Srećkovića, Ministarstvo za dijasporu podržava ovu akciju. "Članovi 'Srpskog siti kluba' nedavno su predstavili srpsku zajednicu u Donjem domu britanskog parlamenta i podstakli svoje članove da se obrate poslanicima sa zahtevom za ukidanje viza našim državljanima. Time bismo znatno olakšali i intenzivirali kontakte sa pripadnicima dijaspore u Velikoj Britaniji", istakao je Srećković.\nU Velikoj Britaniji živi oko 100.000 Srba.


TS: Srbija na nivou globalnog proseka po transparentnosti budžeta - Radio Sto Plus\nTS: Srbija na nivou globalnog proseka po transparentnosti budžeta\nSrbija je umereno napredovala i sada se nalazi na 59 mestu od 120 zemalja u medjunarodnom istraživanju Indeks otvorenosti budžeta, saopštila je danas organizacija Transparentnost Srbija (TS).\nKako se navodi u saopštenju, Srbija ima 46 od 100 poena, što je svrstava u zemlje sa „ograničenom transparentnošću budžeta“.\n„Napredak od šest poena u odnosu na prethodno istraživanje iz 2019. gotovo isključivo je posledica činjenice da je konačno uspostavljena praksa usvajanja završnih računa budžeta, dok ozbiljne slabosti, naročito kada je reč o mogućnosti da javnost utiče na budžet, i dalje nisu rešene“, saopštila je ta organizacija.\nOd zemalja u regionu koje su obuhvaćene istraživanjem, samo je Bosna i Hercegovina, sa skorom 32, lošije ocenjena od Srbije.\nIstraživanje je pokazalo da su unapredjenja potrebna kod završnog računa, kako bi bile vidljive razlike izmedju prvobitnih procena rashoda, prihoda i duga i njihovog izvršenja na kraju godine, kao i razlike u odnosu na prvobitne makroekonomske prognoze.\n„Najgori skor, samo dva od 100, Srbija ima u oblasti učešća javnosti u kreiranju budžeta. Svetski prosek je 14, a od zemalja u regionu Albanija ima šest, BiH devet, dok je Hrvatska sa skorom 17 za nijansu iznad svetskog proseka“, dodaje se.\nDa bi popravila lošu ocenu, u istraživanju je preporučeno Srbiji da uvede i oproba mehanizam za angažovanje javnosti i civilnog društva tokom formulisanja budžeta i za praćenje izvršenja budžeta, izmedju ostalog, i kroz organizovanje javnih slušanja u parlamentu.\n„Za povećanje ocene otvorenosti budžeta, pored poštovanja budžetskog kalendara, neophodno je takodje da Vlada počne da priprema polugodišnji izveštaj o izvršenju budžeta u skladu sa medjunarodnim standardima, a da skupština aktivnije prati izvršenje budžeta koji je prethodno odobrila“, navela je ta organizacija u saopštenju.


Izvor: Dnevnik arhiva vesti 13.10.2016 - Naslovi.net\nMinistri Srbije i Indije potpisali su u Beogradu bilateralni sporazum o saradnji dveju zemalja u oblastima informacionih tehnologija i elektronike. Ugovor su potpisali ministar trgovine, turizma i telekomunikacija Srbije Rasim Ljajić i državni ministar… »\nOdustaje se od izgradnje Nacionalnog stadiona?\nDržava Srbija i Fudbalski savez Srbije najverovatnije odustaju od izgradnje Nacionalnog stadiona vrednog 150 miliona evra, a umesto toga, renoviraće zdanja. Crvene zvezde i Partizana, pišu danas "Večernje novosti" pozivajući se na nezvanične izvore… »\nMUP zaplenio oko 600 tona švercovanog dizela\nPripadnici Ministarstva unutrašnjih poslova u Smederevu, u saradnji sa Poreskom policijom, otkrili su i zaplenili oko 600 tona dizel-goriva bez neophodne prateće. dokumentacije, čija se vrednost procenjuje na oko 85 miliona dinara. Gorivo je pronađeno… »\n13.10.2016 Dnevnik, kategorije


Beta\t 26. januara 2016. 13:45\n“Prvo oni legalni prihodi koji stoje na raspolaganju finansiranja kampanje će biti manji. Sada će oko pet miliona evra biti rasporedjeno za finansiranje republičkih izbora, a ta suma je bila oko sedam ili osam miliona u prethodnim izbornim procesima”, rekao je Nenadić novinarima u pauzi skupa “Finaniranje političkih stranaka u Srbiji- efekti kontrole”.\n“Ne znači da država treba da stane, ali nema nikakve realne potrobe i ni zakonske obaveze da ljudi koji učestvuju u izbornoj kampnji, praktično duplo pojavljuju u medijskim promocijama”, istakao je Nenadić.\n“Nisu ispitane sumnje u slučajevima gde se smatralo da je bilo kupovine glasova…Nemamo i dalje zatvorene priče sa prethodnih izbora, neizmirena potraživanja, krediti”, kazao je on i dodao da je još pre nekoliko godina svima postalo jasno da je potrebno menjati zakon.\n“Mislim da je to praktično nemoguće. Jednostavno, da li smo u izbornoj kampanji ili ne, u državi ne sme sve da stane zbog toga. Sasvim je prirodno da, ako postoji neki dogadjaj, na njemu učestvuju članovi vlade i poslanici i svi drugi”, kazao je Arsić novinarima u pauzi skupa.\nNa pitanje da prokomentariše slučajeve da neke stranke podmlatke partije koriste da postavljaju poštanske sandučiće ili dele brašno gradjanim, Arsić je ocenio da je to “samo vid reklame nekih stranaka”.\nNa pitanje šta će SNS deliti u predizbornoj kampanji, on je rekao da će se ta stranka držati zakona.\n“Imamo rezultate, biće podeljen reklamni materijal u skladu sa zakonom o finansiranju političkih aktivnosti. Van okvira zakona nećemo da izlazimo”, kazao je on.


Informacioni sistem APR za konsolidovane finansijske izveštaje › Made-in-Germany.rs\nU posebnom informacionom sistemu Agencije za privredne registre (APR) od 3. jula je za sve grupe pravnih lica omogućeno sastavljanje i dostavljanje konsolidovanih finansijskih izveštaja za 2014. godinu.\nAPR je o ovom obavestila sva pravna lica koja imaju kontrolu nad jednim ili više pravnih lica, odnosno imaju obavezu sastavljanja konsolidovanih finansijskih izveštaja za ekonomsku celinu u skladu sa članom 27. Zakona o računovodstvu.\nU skladu sa Tehničkim uputstvom za primenu Posebnog informacionog sistema Agencije, vrši se sastavljanje i dostavljanje konsolidovanih finansijskih izveštaja sa odgovarajućom dokumentacijom za 2014. godinu u elektronskom obliku, potpisane kvalifikovanim elektronskim potpisom isključivo zakonskog zastupnika, prenosi „eKapija“.\nU tom sistemu obavezno je obeležavanje vrste zahteva, odnosno da je reč o konsolidovanom finansijskom izveštaju. Takođe treba obeležiti da se radi o matičnom pravnom licu koje je obveznik revizije konsolidovanog finansijskog izveštaja.\nViše informacija o konsolidovanim finansijskim izveštajima objavljeno je u delu „Finansijski izveštaji“; „Vrste i sadržina izveštaja“ i „Konsolidovani finansijski izveštaji“. Za dodatna objašnjenja na raspolaganju je Info centar Agencije: 011 2023-350, i mejl adresa: finizvestaji@apr.gov.rs


Časopis Industrija :: Osnove saobraćajnog inženjeringa - kako se planira razvoj saobraćajne infrastrukture?\nOsnove saobraćajnog inženjeringa - kako se planira razvoj saobraćajne infrastrukture?\nFotografija od: www.unsplash.com/photos\nSaobraćajna infrastruktura ima ogroman uticaj na život svih ljudi. Ona određuje izgled gradova i povezuje različite ljude, gradove, zajednice i države.\nOčekivanja i zahtevi od saobraćajne infrastrukture su veliki, pa su samim tim i troškovi planiranja, izgradnje i održavanja jako visoki.\nOd planiranja saobraćajne infrastrukture, preko izgradnje i korišćenja, pa sve do faze održavanja, neophodno je koristiti saobraćajne podatke.\nU zavisnosti od faze planiranja koriste se različiti podaci.\nNedostatak relevantnih podataka i loše procene u saobraćajnoj infrastrukturi, dovele su do neadekvatno razvijene saobraćajne mreže i loših puteva.\nOni su jedan od najvećih krivaca za učestalu potrebu usluge šlep služba u Srbiji.\nU nastavku teksta pročitajte koji su osnovni koraci u planiranju razvoja saobraćajne infrastrastrukture i šta one obuhvataju.\n#1 Pripremna faza - obezbeđivanje političke podrške\nPrvi korak u pripremnoj fazi planiranja lokalnih razvoja saobraćaja obuhvata obezbeđivanje političke podrške Gradskog veća i Gradske skupštine.\nNeophodno je uspostavljanje organizacione strukture, koja je potrebna za koordinaciju i organizaciju izrade plana, odabir koordinatora i formiranje koordinacionog tima koji će organizovati i sprovoditi poslovne procese.\nUključivanje zainteresovanih strana se vrši putem formiranja radne grupe koja je glavna u razvoju participativnih aktivnosti u izradi strategije.\nKako bi se unapredio kvalitet procesa i podigla svest građana o razvoju saobraćaja, neophodno je informisati ih.\n#2 Analiza i ocena postojećeg stanja - trenutno stanje infrastrukture\nKako bi tačno znali koji je krajnji cilj projekta, neohodno je utvrditi trenutano stanje saobraćaja.\nDa bi utvrdili trenutno stanje neophodno je izvršiti prikupljanje podataka o saobraćaju na lokalnom, regionalnom i nacionalnom nivou, na osnovu postojećih i dostupnih podataka, statistike i dokumentacije.\nKako bi dobili pouzdane i detaljne podatke neophodno je sprovesti dodatna istraživanja poput merenja brzine kretanja i ispitivanje stanovništva i korisnika saobraćaja o njihovim stavovima.\nVrši se procena trenutne saobraćajne mreže i utvrđuju se gustina mreže, kvalitet kolovoza i ostale relevantne informacije.\nBitna je i analiza stanja svetlosne i saobraćajne signalizacije, sistema parkiranja, kao i biciklističkog i pešačkog saobraćaja.\nBezbednost saobraćaja se utvrđuje na osnovu informacija o broju saobraćajnih nezgoda, materijalne štete pričinjene u nezgodama i povređenim i poginulim licima.\nRadne grupe bi trebalo da sprovedu SWOT analizu i na osnovu svih podataka koje su prikupili do sad, da daju finalnu ocenu trenutnog stanja.\n#3 Strateški okvir - rešenje problema trenutne infrastrukture\nStrateški okvir daje uvid u stanje saobraćajne infrastrukture koje želimo da postignemo u periodu od 10 godina.\nOn mora da odgovori na sve probleme koji su identifikovani u analizi i oceni trenutnog stanja.\nNakon što se utvrdi tačna vizija razvoja saobraćaja na određenoj teritoriji, neophodno je odrediti prioritete u razvoju, sa obzirom da se ne mogu svi problemi rešiti istovremeno.\nStrateški ciljevi direktno odgovataju na pojedinačne probleme koje postoje i infrastrukturi, a specifični ciljevi su obično kratkoročni i jos detaljniji i precizniji od strateških.\n#4 Akcioni plan - detaljni koraci do željenog stanja u saobraćaju\nNakon što je definisan strateški okvir, kako bi se on realizovao utvrđuje se akcioni plan.\nOn pokazuje precizne korake koji su potrebni kako bi od trenutnog stanja uz najmanje troškova i vremena, stigli do željenog stanja.\nFotografija od: www.pexels.com/photo\nU okviru akcionog plana treba utvrditi:\nOdgovorne institucije i partneri\nVreme potrebno za reaizaciju projekta\nPotrebna sredstva i izvore finansiranja\nIndikatore na nivou svakog pojedinačnog projekta\n#5 Priprema sprovođenja - organizacija javne rasprave\nKako bi bili sigurni da će se dati plan zapravo i sprovesti potrebno je da se obezbedi politička podrška i utvrdi tačno ko sprovodi strategiju, nadzor i kako se mere efekti sprovođenja strategije.\nKako bi dobili što veću podršku koja je potrebna kako bi se projekat u razvoju saobraćajne infrastrukture realizovao, neophodno je svoju strategiju predložiti građanima i u javnoj raspravi im omogućiti da izraze svoje mišljenje i sugestije u vezi njega.\nZašto je važan razvoj saobraćajne infrastrukture?\nPronalaženje načina za poboljšanje protoka saobraćaja je ključno za povećanje efikasnosti infrastrukture, smanjenje troškova i vremena prevoza ljudi i robe i razmenu znanja i dobara.\nRazvijena saobraćajna infrastruktura je glavni preduslov za ekonomski rast i razvoj svake države i povećanje životnog standarda stanovništva.\nZbog toga je većina ravijenih zemalja proša kroz period intenzivne izgradnje infrastrukture koja je poboljšala efikasnost i razvijenost regiona.\nDanas je saobraćaj jedan od glavnih problema i faktor koji u najvećoj meri određuje napredak svake države.\nLjudi koji donose odluke o saobraćajnoj infrastrukturi i njenom razvoju moraju da opravdaju očekivanja ljudi sa obzirom da je novac investiran iz držanog budžeta.\nKada se donose odluke i osmišljava infrastruktura neophodno je uzeti u obzir kako potrebe sadašnjih, tako i budućih generacija.\nNadamo se da smo vas ovim tekstom uputili u osnove saobraćajnog inženjeringa i uverili u stepen njegove važnosti u 21. veku.


BalkanMagazin :: Antić o zelenoj energiji i gasu na Berlinskom dijalogu o energetskoj tranziciji\nsreda, 18. april 2018 17:13\nU ovom investicionom ciklusu Srbija realizuje veliki broj projekata iz OIE, koji nas stavljaju u red država koje planski ulažu u zelenu energiju, prate globalne trendove i ostvaruju energetske ciljeve, ocenio je Aleksandar Antić, ministar rudarstva i energetike na Berlinskom dijalogu o energetskoj tranziciji 2018. Sa turskim kolegom Beratom Albajrakom Antić je razgovarao o ključnim gasnim projektima i interkonekcijama.\n“Izuzetno je značajno prisustvo Srbije na Berlinskom dijalogu o energetskoj tranziciji 2018. jer Srbija u ovom investicionom ciklusu realizuje veliki broj projekata iz OIE, koji nas stavljaju u red država koje planski ulažu u zelenu energiju, prate globalne trendove i ostvaruju energetske ciljeve”, ocenio je Aleksandar Antić, ministar rudarstva i energetike Srbije, koji je na ovom međunarodnom skupu učestvovao na poziv nemačkog ministra ekonomskih poslova i energetike Petera Altmajera (Peter Altmaier) i ministra spoljnih poslova Hajka Masa (Heiko Josef Maas).\nAntić je istakao da to što će na mreži u naredne dve godine biti novih 500 MW iz obnovljivih izvora pokazuje da se približavamo cilju da do 2020.godine imamo 27 odsto struje iz OIE, ali i da sa takvim trendom moramo da nastavimo.\nSrpski minister energetike je prokomentarisao da je to što je “veliki broj nemačkih kompanija zainteresovan za ulaganje u Srbiju, znak da nas prepoznaju kao politički i ekonomski stabilnu državu, koja se ubrzano razvija.\nNa marginama Dijaloga, koji je održan u organizaciji Federalne vlade Nemačke, srpski ministar rudarstva i energetike održao je niz bilateralnih susreta sa domaćinima, kolegama iz drugih zemalja, kao i sa predstavnicima vodećih evropskih javnih i privatnih energetskih kompanija.\n“Sa kolegom Albajrakom razgovarao sam o o ključnim gasnim projektima i interkonekcijama, kao i značaju koji one imaju za region, imajući u vidu značaj diversifikacije pravaca i izvora u snabdevanju gasom a da je sigurno snabdevanje tim energentom od prioritetne važnosti za razvoj privrede svake zemlje. Dogovorili smo intenziviranje komunikacije i saradnje kao deo ukupnih priprema za najavljeni bilateralni susret predsednika Erdogana i predsednika Vučića”, izjavio je ministar rudarstva i energetike Aleksandar Antić.\nMinistar Antić je posebno potencirao značaj učešća Srbije na Berlinskom dijalogu.\nBerlinski dijalog o energetskoj tranziciji 2018“ jedan je od najznačajnijih energetskih skupova u Evropi, na kojem je ovog puta učestvovalo 30 ministara energetike zemalja Evrope i sveta, kao i veliki broj eminentnih kompanija u toj oblasti. Na skupu su razmatrani globalni prioriteti u vezi sa energetskom tranzicijom, kao i globalni ciljevi za povećanje korišćenja obnovljivih izvora energije (OIE).\nNa margini Dijaloga, ministar Antić sastao se i sa predstavnicima nemačke kompanije Andric Hidro (Andritz Hydro), koja je angažovana na revitalizaciji naših najznačajnijih hidro postrojenja, kao i sa predstavnicima firme 50 Hz, koja je zainteresovana za saradnju i unapređenje prenosnih i distributivnih mreža, kao i za procese podrške balansiranja energije iz OIE.


DOGAĐAJ KOJI POSTAJE TRADICIJA Drugi memorijalni turnir "Miroslav Gucunja" u organizaciji BK Sombor\nMiroslav Gucunja, jedan od srpskih junaka sa Košara, neće biti zaboravljen! Nakon prvog memorijala koji je održan 2019. u njegovom Somboru, potom pauze zbog korona virusa, bokserski klub iz tog grada je uz podršku reprezentativca Srbije Veljka Ražnatovića i fondacije “Junak” uspeo da se izbori da Miroslav dobije i svoju ulicu severu naše zemlje.\n- Našu braću nikada ne smemo da zaboravimo. Da nije bilo takvih junaka kroz istoriju, ne bi bilo ni naše Srbije. Svi moramo da ustanemo kada ih spominjemo, da to radimo sa najvećčim mogućim poštovanjem, izjavio je Stojan Knežević, alfa i omega Bokserskog kluba Sombor i organizator Memorijala “Miroslav Gucunja”.\nDrugi memorijalni turnir "Miroslav Gucunja"\nMemorijal Miroslav Gucunja


Predsjedavajući Tegeltija razgovarao sa komesarom Varheljijem | Kakanj-X\nPredsjedavajući Tegeltija razgovarao sa komesarom Varheljijem\nPredsjedavajući Vijeća ministara BiH Zoran Tegeltija razgovarao je danas u Sarajevu sa komesarom za proširenje i susjedstvo EU Oliverom Varheljijem.\nNa sastanku, kojem su prisustvovali zamjenik predsjedavajućeg Savjeta minisara i ministar finansija i trezora BiH Vjekoslav Bevanda i ministar bezbjednosti BiH Selmo Cikotić, razgovarano je o aktuelnoj političkoj i ekonomskoj situaciji u BiH i regionu, kao i procesu evropskih integracija.\nPredsjedavajući Tegeltija je ovom prilikom zahvalio komesaru Varheljiju na kontinuiranom angažmanu i podršci BiH u procesu integracija u EU i njegovom zalaganju za perspektivnu budućnost regije zapadnog Balkana, naglasivši da je stabilan i prosperitetan Balkan u interesu svih. U tom kontekstu, predsjedavajući Tegeltija je naglasio značaj implementacije Ekonomskog i investicionog plana za Zapadni Balkan, s ciljem prevazilaženja ekonomskih izazova uzrokovanih pandemijom virusa korona i unapređenja kvaliteta života građana.\nTokom sastanka, na kojem je bilo riječi i o aktuelnim političkim izazovima u BiH, predsjedavajući Tegeltija je naglasio potrebu unutrašnjeg dijaloga, bez prijetnji i nametanja rješenja i dosljednog poštovanja Dejtonskog mirovnog sporazuma.


File:Jasna pozicija Tadića i vlade doprinosi stabilnosti | Republika Srpska\nNaslovna Vijesti File:Jasna pozicija Tadića i vlade doprinosi stabilnosti\nFile:Jasna pozicija Tadića i vlade doprinosi stabilnosti\nEvropski komesar za proširenje Štefan File izjavio je da aktuelna politika i jasna pozicija Beograda prema BiH doprinose stabilizaciji regiona. „Bilo je mnogo kalkulacija kakva bi mogla biti pozicija Beograda i odnos prema izvesnim izjavama kakve dolaze iz Banja Luke, ali mislim da jasna pozicija predsednika (Borisa) Tadića i njegove vlade mnogo pomaže, jer radi u prilog stabilnosti regiona,“ rekao je File u intervjuu Radiju Slobodna Evropa posvećenom situaciji u Bosni i Hercegovini.\nOn je ocenio da BiH ne sme biti ostavljena po strani dok se ostatak regiona kreće prema Evropi, a da njeni političari moraju naći hrabrosti i spremnosti za kompromis kako bi svoje programe i koaliciju sastavili oko evropskog cilja.\nPrema njegovim rečima, nema sumnje da su ljudi u BiH opredeljeni za EU bez obzira kojoj etničkoj grupi pripadaju u čemu imaju podršku evropskih ministara spoljnih poslova i visoke predstavnice EU Ketrin Ešton, ali taj proces mora počcti u samoj zemlji.\n„Taj put moraju preći vaši političari, preuzimajući odgovornost za celokupan proces. Tada kada prvi koraci budu načinjeni, tada ćemo mi biti tu da vam pomognemo, ali teško da možemo nadoknaditi nedostatak konsenzusa oko evropskih perspektiva“, istakao je on.\nEvropski komesar kaže da je tokom poslednjeg boravka u Sarajevu „imao dobar razgovor“ sa premijerom Republike Srpske Miloradom Dodikom, koji će nastaviti i u Banja Luci.\n„Trudio sam se da njemu i njegovim kolegama u RS pokažem šta u svemu tome imaju on, njegov narod, cela BiH, kakvo je mišljenje EU o odnosu prema Republici Srpskoj i njenom odnosu prema Bosni i Hercegovini kao i da nije neophodno da snažna država znači slab entitet i obratno“, rekao je on.\nNa pitanje da prokomentariše stav visoke predstavnice EU koja je nedavno pomenula Tursku kao strateškog partnera EU kada je reč o podršci BiH, on je potvrdio da je Turska medju „važnim akterima čija bi uloga mogla biti od koristi u nalaženju izlaza iz stagnacije.“\n„Turska je jedan od tih partnera. S tom zemljom smo intenzivirali odnose i imamo strukturni dijalog o zapadnom Balkanu, jer nije reč samo o BiH“, dodao je on prezicirajući da uloga Turske nije na račun uloge EU na terenu.


OSAM EKIPA NADMETAĆE SE NA DRUGOM MEĐUNARODNOM KOŠARKAŠKOM TURNIRU ZA KADETE U ZRENJANINU – Zrenjanin\nOSAM EKIPA NADMETAĆE SE NA DRUGOM MEĐUNARODNOM KOŠARKAŠKOM TURNIRU ZA KADETE U ZRENJANINU\nU znaku talenata i dva jubileja\nZrenjanin će od 7. do 9. aprila po drugi put biti centar košarkaške budućnosti Evrope. Na međunarodnom turniru za kadete (igrači do 16 godina) okupiće se osam odličnih ekipa i mnogo talentovanih igrača.\n„Zrenjanin basketbal kup” počeo je u četvrtak, a danas (petak) od 10 časova u Kristalnoj dvorani sastaju se Emporio Armani – Darušafakam, a od 12 sati na programu je meč Partizan – Fenerbahče. Istovremeno i u Medisonu su utakmice Petrovgrad – Barselona i Real – Vašaš Akademija. Popodne, od 18.30 igraju Barselona – Partizan, a od 20.30 sastaće se Real – Emporio Armani. U Medisonu su u istim terminima mečevi Darušafaka – Vašaš i Fenerbahče – Petrovgrad. U subotu svi susreti za plasman se igraju u Kristalnoj dvorani, program počinje od 11.30, a finale je zakazano za 19 časova.\nPredstavljajući turnir, organizatori su naveli da će on proteći u znaku dva jubileja: 70 godina od osnivanja Košarkaškog kluba Proleter i 60 godina od osvajanja titule prvaka Jugoslavije. O slavnim danima zrenjaninske košarke na konferenciji za novinare govorili su legendarni igrači šampionske generacije Lajoš Engler i Aleksandar Tornjanski. Rečeno je i da će krajem aprila biti završen film „Šampioni iz 1956” koji sprema Zoran Slavić sa saradnicima. Tokom turnira će biti održana i „trenerska klinika” na kojoj će eminentni predavači govoriti o savremenim metodama rada sa mladim košarkašima.\nG. N. – B. M.\n← SPORTISTIMA, POJEDNINCIMA I KOLEKTIVIMA URUČENA NAGRADA SPORTSKOG SAVEZA\nMLADI BOKSERI PETROVGRADA BLISTALI NA POJEDNINAČNOM PRVENSTVU DRŽAVE →


Optužnica protiv dvojice policajaca zbog smrti Davidovića\nTanjug 7. septembra 2018. 13:33\nBANJALUKA – Okružno javno tužilaštvo Banjaluka danas je podiglo optužnicu protiv dva policijska službenika Ministarstva unutrašnjih poslova Republike Srpske zbog sprečavanje dokazivanja krivičnog dela.\nObojica su službenici Policijske uprave Banjaluka.\nOptužnica je prosleđena na potvrđivanje sudiji za prethodno saslušanje Osnovnog suda u Banjaluci, saopšteno je iz Okružnog javnog tužilaštva.\nReč je o službenicima koji su radili na istrazi u slučaju stradanja mladića Davida Dragičevića, peneli su banjalučki medija.\nIz Međunarodnog advokatskog tima koji zastupa porodicu ubijenog Davida Dragičevića pre nekoliko dana je potvrđeno da će naredne sedmice biti podignuta optužnica protiv dvojice pripadnika MUP-a Republike Srpske (RS) i to zbog propusta u istrazi.\n“To je pomak ka napred, jer su u izjavama ta dva službenika davali kontradiktorne izjave, pa se može naslutiti da je neko najverovatnije iznad njih naredio da se ukloni taj trag”, rekao je tada advokat Duško Tomić.


Kon: Svako popuštanje mera „ozbiljna klackalica i rizik“ - Glas Zaječara\nKon: Svako popuštanje mera „ozbiljna klackalica i rizik“\nJoš 6 pozitivnih lica u Zaječaru: Sprovešće se dodatne mere\nOpet rast broja novoobolelih, jedna osoba preminula\nHome Društvo Kon: Svako popuštanje mera „ozbiljna klackalica i rizik“\nEpidemiolog Predrag Kon izjavio je danas da je „pre decembra skoro nemoguće očekivati vakcinu (protiv korona virusa) u masovnom korišćenju“.\nKon je na konferenciji za novinare Vladinog kriznog štaba za borbu protiv epidemije korona virusa rekao da će vakcina za masovnu upotrebu biti dostupna „najverovatnije sledeće godine i da se tako treba pripremati“.\nKon je rekao i da se u međuvremenu prilikom popuštanja mera uvedenih u cilju suzbijanja epidemije mora gledati i ekonomski aspekt, ali i da je svako popuštanje mera „ozbiljna klackalica i rizik“.\nOn je rekao da očekuje da će republički Krizni štab raspravljati o mogućnosti održavanja Sajma knjiga u Beogradu, ali da je i dalje protivnik bilo kakvih okupljanja „gde je masovna prisutnost, pevanje, igranje i olakšan prenos virusa“.\nKon je rekao i da je u institucijama kulture dozvoljeno organizovanje kulturnih događaja, među kojima su i koncerti, sa maksimalnim prisustvom publike do 500 ljudi, i uz pridržavanje propisanih mera kao što su nošenje maski i držanje socijalne distance, odnosno razmaka od po jednog praznog sedišta medju publikom.\nKon je odgovarajući na pitanja novinara rekao da je ministar zdravlja najavio vakcinu za sezonski grip od 1. oktobra u Srbiji, da je 347.000 doza ugovoreno, a da se od Instituta „Torlak“ očekuje još 150.000 doza.\nPrema njegovim rečima, možda će kasnije biti nabavljeno i više vakcina ali da se ne očekuju milionske i dvomilionske količine, jer nikada nije bio toliki interes ljudi za vakcinisanje protiv gripa.\n„Uglavnom oko 300.000 ljudi želi vakcinu protiv gripa, a ako bude interes veći, videćemo. Bitno je da se vakcinišu hroničari i zdravstveni radnici“, kazao je Kon.\nU Srbiji od juče do danas registrovano je 92 nova slučaja korona virusa, a jedna osoba je preminula. Ukupno u našoj zemlji do sada je 32.228 osoba obolelo od ovog virusa, a registrovano je 730 smrtnih slučajeva.\nNajverovatnije nema karantina za turiste, svi treba da budemo odgovorni\nEpidemiolog Predrag Kon izjavio je da građani koji se vraćaju iz inostranstva treba sami da misle na kovid i da se odgovorno ponašaju, da borave u nekoj vrsti kućne izolacije i tako zaštite sebe i druge.\nKon je rekao da će Krizni štab zasedati u ponedeljak, ali da je uveren da neće biti uvođenja bilo kakvog karantina koji znači boravak van kuće.\n„Mi dugo pričamo o riziku od povratka turista, ali granice sa Crnom Gorom i Bosnom i Hercegovinom su otvorene iz političkih razloga, i mi samo možemo da preporučimo da se na ulazu u zemlju dele upozorenja o ponašanju“, rekao je Kon.\nOn je naglasio da građani ne treba da se opuštaju jer i pored stabilnih brojeva, raste procenat obolelih u Beogradu, gde je oko 36 odsto od ukupno zaraženih u Srbiji, ali da je zabeležen porast broja obolelih i u Kragujevcu, Zaječaru i Preševu.\nKon je na konferenciji za novinare istakao da više od 500 hiljada dece ide u osnovne škole i da to jeste veliki rizik, ali da se tu situacija kontroliše, a da sa druge strane treba razmisliti o masovnim okupljanjima i da je on protiv okupljanja.\n„Činjenica je da sa manjim brojevima obolelih počinje manje da se koristi zaštita, a jako je bitno da striktno poštujemo mere da što duže sačuvamo prihvatljivo stanje“, rekao je Kon.\nOn je naglasio da samo svi zajedno mogu da se izbore protiv korone. „Ako Kina može da 26 dana bude bez ijednog slučaja, a četiri meseca bez smrti od korone, možemo i mi“, istakao je Kon.\nOdgovarajući na pitanja novinara on je rekao da je drugi kontrolni PCR test ukinut, ne zbog nedostatka testova, već što nema nikakvog smisla ukoliko se neko već danima dobro oseća i ozdravio je.\nPrethodni tekstJoš 6 pozitivnih lica u Zaječaru: Sprovešće se dodatne mere\nKon: Svako popuštanje mera „ozbiljna klackalica i rizik“ 11/09/2020\nJoš 6 pozitivnih lica u Zaječaru: Sprovešće se dodatne mere 11/09/2020\nNominacija za Nobelovu nagradu za mir vladama Srbije, Kosova i SAD 11/09/2020\nOpet rast broja novoobolelih, jedna osoba preminula 11/09/2020


Rukometni savez Srbije : Južne vesti\nDvomeč rukometaša Srbije i Severne Makedonije u Čairu\n12:20, 18. 6. 2021.\n08:38, 29. 5. 2020.\nZa popunu mesta u Super B ligi Istok/Zapad za rukometaše, među sedam klubova, prijavili su se i Jastrebac iz Blaca i Aleksinac, dok za mesto u istom rangu u konkurenciji dama među 11 klubova boriće se rukometašice Žitorađe. Za plasman u Prvu ligu za rukometaše prijavili su se Niška Banja, Nišava i Pirot, a Mladost iz Kuršumlije za plasman u Prvu ligu za rukometašice.\nLeskovac ispratio mlade rukometaše Srbije i Egipta u Makedoniju\n10:06, 4. 8. 2019.\nPoslednje pripreme i dve kontrolne utakmice pred početak Svetskog prvenstva koje će od 6. do 18. avgusta biti u Severnoj Makedoniji, kadetske selekcije Srbije i Egipta odradile su u Leskovcu. Srbiju će na svetskoj smotri predstavljati i članovi niškog Železničara i leskovačke Dubočice.\n11:49, 11. 1. 2019.\n08:14, 17. 10. 2018.\nČetiri rukometaša Železničara pozvana u reprezentaciju Srbije\n16:14, 29. 3. 2018.\nPrvi put u istoriji kluba čak četvorica igrača niškog Železničara, aktuelnog osvajača Kupa, pozvana su na okupljanje nacionalne selekcije. Poziv selektora Ljubomira Obradovića dobili su kapiten Andrija Mađar, Mladen Krsmančić, Vladimir Jevtić i Stevan Sretenović.\nŽelezničar optužuje Savez "da mu podmeće nogu"\n12:46, 11. 5. 2015.\nNakon poraza od Planinke, u kom smatraju da su ih sudije oštetile, direktor Rukometnog kluba iz Niša istakao da Železničar traži smene vodećih u Rukometnom savezu Srbije. U Savezu nemaju komentar.\nRukometaši Srbije dočekuju Island u Nišu\n16:12, 25. 2. 2015.\nPredsednik Rukometnog saveza Srbije Velimir Marjanović potvrdio je u Svrljigu da će rukometaši Srbije 3. maja igrati protiv Islanda u hali Čair.\nJagodina osvojila Kup Srbije u Dimitrovgradu\n09:04, 30. 5. 2014.\nUbedljivom pobedom rezultatom 32:22 rukometašice Jagodine savladale su kragujevački Radnički i osvojile pehar Kupa Srbije na parketu Sportske hale u Dimitrovgradu pred oko 900 ljubitelja rukometa.\nFinalni turnir rukometnog Kupa za pomoć ugroženima\n16:39, 27. 5. 2014.\nFinalni turnir Kupa Srbije u rukometu za žene biće održan u sredu i četvrtak u Dimitrovgradu. Termin odigravanja pomeren je zbog vanredne situacije, a sav prihod biće uplaćen za pomoć poplavljenima.\nFinale rukometnog Kupa Srbije u Dimitrovgradu\n15:21, 15. 5. 2014.\nFinalni turnir Kupa Srbije za žene biće održan ovog vikenda, 17. i 18. maja u Dimitrovgradu. Polufinalni mečevi igraju se 17. maja od 16:30 i 19h, a finale se igra 18. maja od 18h u Sportskoj hali.\nZavršnica Kupa za rukometašice u Dimitrovgradu\n12:18, 19. 4. 2014.\nZavršnica Kupa za koju su se plasirale rukometašice Jagodine, Kragujevca, aranđelovačkog „Knjaza Miloša“ i beogradskog „Milenijuma“ igraće se 17. i 18. maja u Dimitrovgradu, odlučio je Rukometni Savez Srbije.\nDimitrovgrad kandidat za organizaciju finala Kupa\n11:13, 2. 4. 2014.\nDelegacija Rukometnog saveza Srbije obišla je dimitrovgradski Sportsko-turistički centar koji je jedan od kandidata za organizaciju završnice Kupa Srbije u ženskom rukometu.\nNa pripremama reprezentacije igrači i trener "Želje"\n10:10, 24. 3. 2014.\nIgrači Rukometnog kluba Železničar Darko Đukić i Nikola Milošević, kao i trener Vladimir Stanojević pozvani su na pripreme reprezentacije koju čine rukometaši mlađi od 20 godina.\nSporan izbor volontera za Svetsko prvenstvo u Nišu\n12:14, 3. 12. 2013.\nKada je na sajtu Rukometnog saveza otpočela prijava za volontiranje na Svetskom prvenstvu za rukometašice u Srbiji, mesta za Niš su već bila popunjena.\nZavršen rukometni turnir u Blacu\n15:06, 26. 8. 2013.\nNa 19. Međunarodnom rukometnom turniru u Blacu na kome je učestvovalo 6 ekipa, igrači domaćeg Jastrebca po prvi put su stigli do finala u kome su poraženi sa 23:24 od kruševačkog Napretka.


Dragan B. (32) osumnjičen da je pokušao da iznudi 40.000 evra od mladog fudbalera FK "Vojvodina" Mladena Devetaka (21) priveden je juče u Viši sud u Novom Sadu pod posebnim merama. On je kako nezvanično saznajemo iz predostrožnosti i zbog procenjene bezbedonosne situacije doveden na sudski pretres u policijskom kombiju koji je bio u pratnji četiri džipa žandarmerije sa dugim cevima i fantomkama iz pritvorske jedinice Okružnog zatvora u Novom Sadu gde se nalazi od februara kada je uhapšen.\nKako saznajemo od izvora u novosadskom Višem sudu on se tokom istrage i na pripremnom ročištu u sudu koje je bilo zatvoreno za javnost branio ćutanjem, međutim, juče je na prvom glavnom pretresu prvi put izneo svoju odbranu.\n- Osumnjičeni je pravdajući svoj postupak izjavio da je slučajno, preko poznanika kojeg nije hteo da imenuje, u jednom novosadskom restoranu upoznao čoveka koji je iz sveta fudbala u Crnoj Gori i koji mu se navodno požalio da mu Devetak duguje oko 100.000 evra. Osumnjičeni je zatim naveo da je iz najbolje namere hteo da reši problem i da praktično pomogne žrtvi da ne bude suspendovan tako što će od njega uzeti novac i vratiti ga poveriocu odnosno čoveku kome ga je navodno dugovao – priča naš izvor detalje sa suđenja.\nMeđutim, Devetak nije poverovao u tu priču te se obratio policiji koja ga je ozvučila i dala mu 5.000 evra da preda osumnjičenom Draganu B. Kada je fudbaler to i učinio, osumnjičeni za iznudu je uhapšen istog trenutka i određen mu je pritvor u kome se i dalje nalazi.\nOštećeni fudbaler je tokom svedočenja rekao da nikome nije dužan ništa te da navodnog poverioca poznaje posredno jer je njegova devojka nekada radila u firmi u kojoj je ovaj bio suvlasnik.\nDodao je i da mu je okrivljeni prilikom primopredaje rekao da su poverioci nestrpljivi i da se sa njima ne treba igrati te da se "ozbiljno zabrinuo kada su u januaru išli na klupske pripreme u Tursku kada je u avionu ugledao osumnjičenog sa Slobodanom Milutinovićem", zvanim Snajper, a koji mu je kum. Snajper je tada bio član uprave FK ’’Vojvodina’’ a trenutno je u pritvoru zbog otmice i prebijanja jedne Novosađanke sa kojom je navodno bio u vezi. Nastavak suđenja Draganu B. zakazan je za 23. decembar i on je vraćen u pritvorsku jedinicu.\nSnajperov najbliži saradnik\nPodsetimo, uhapšeni Dragan B. je poznat kao jedan od najbližih saradnika tadašnjeg člana Uprave FK ’’Vojvodina’’ Slobodana Milutinovića Snajpera. Reč je o čoveku koji je bio i član Skupštine kluba u prethodnom sastavu. Njegov saradnik Slobodan Milutinović je poznat kao neko ko je preživeo nekoliko pokušaja ubistva, ali i po tome što je pre dve godine izabran za funkcionera FK ’’Kabel’’ iz Novog Sada.\n"ZAKLJUJČAK JE NA OSNOVU DETALJA" Veštak o snimcima na kojima je navodno Matej: Za utvrđivanje identiteta potrebno 30 DANA


Razvojni kamp Korejskog hokej saveza (KIHA) pod nazivom "Hockey Together 2016" održan je od 8. do 15. avgusta u Čonžuu, a na njemu je učešće uzelo preko stotinu polaznika, među kojima i četiri iz Srbije.\nVladan Drozdik, kapiten HK Vojvodina i trener u školi hokeja novosadskog kluba, ovog leta učestvuje u radu kampa “Planet Hockey” koji se tokom dvomesečnog trajanja održava u nekoliko američkih saveznih država.\nDečji turnir u inlajn hokeju biće održan u subotu, 14. maja u hali "Crna rupa" u Beogradu, uz učešće 11 ekipa u dve starosne kategorije (do 10 i 12 godina).\nPrvenstvo Srbije u hokeju na ledu za dečake uzrasta do 14 godina nastavljeno je proteklog vikenda mini turnirom igranim u novosadskoj ledenoj dvorani "SPENS".\nSastanak predstavnika nacionalnih hokejaških saveza balkanskih zemalja održan je u subotu, 30. januara u Ljubljani.\nOvog vikenda u Subotici se održava 6. međunarodni turnir mlađih kategorija u hokeju na ledu „Spartans 2016“, na kojem će učestvovati dečaci uzrasta do osam (U8) i deset (U10), ali i prvi put u istoriji srpskog hokeja jedinstvena ekipa stvorena samo od devojčica, uzrasta do devet (U9) i jedanaest (U11) godina.\nRazvojni kamp Korejskog hokej saveza (KIHA) pod nazivom "Hockey Together 2015" održan je od 20. do 26. jula u Seulu uz učešće predstavnika iz sedam svetskih zemalja među kojima i Srbije.


Renzi: Ne mogu Britanci imati više prava nego drugi\nItalijanski premijer Matteo Renzi rekao je da je nemoguće da razgovori o "Brexitu" rezultiraju sporazumom koji daje Britancima više prava nego drugima u Europskoj uniji (EU).\nRenzi je u intervjuu za BBC upozorio da će napuštanje EU "biti veoma težak proces", ali da se problemi mogu riješiti tek nakon što Britanija pokrene proces izlaska iz bloka.\nOn je dodao da glasanje o napuštanju EU "bila loša odluka", ali da se ona mora poštovati, ističući da je spreman surađivati sa britanskim premijerom Theresom May u cilju formiranje "najbolje alijanse" između Britanije i EU.\nRenzi je dodao da je bio šokiran i tužan povodom rezultata referenduma o EU, ali je ponovio stav Therese May da "Brexit znači Brexit", te da se demokracija mora poštivati.\nNa pitanje da li može da bude "fleksibilnosti" u vezi sa propisima EU o slobodi kretanja i pristupu jedinstvenom tržištu, on je rekao da je ovo "veoma interesantna debata jer je ona o konceptu propisa u EU".\nOn je dodao da debata može da počne tek kada Britanija aktivira Član 50 - što je zvanična procedura za početak napuštanja EU - upozorivši da će biti nemoguće dati Britancima više prava nego drugima izvan EU.


"Treba podmladiti sve nivoe državnih institucija" - Klix.ba\n"Treba podmladiti sve nivoe državnih institucija"\n9.12.2009. u 13:33\nAmbasador BiH pri OEBS-u Igor Davidović ocijenio je da je u BiH potrebno pomlađivanje svih nivoa državnih institucija i ustanova, a samim tim i diplomatske službe, te da treba preuzeti pozitivna iskustva diplomatskih službi u svijetu.\n"U BiH se poklanja pažnja angažovanju mladih u diplomatiji, oni su poželjna kategorija, ne samo zato što bi neko trebalo da uvažava ili podilazi kategoriji mladih iz političkih razloga, već nas praksa na to navodi", rekao je Davidović Srni u pauzi drugog dana konferencije "Uloga mladih u diplomatiji" u Banjaluci.\nOn je predstavnicima podmladaka političkih partija iz BiH ukazao na obavezu što dubljeg i sveobuhvatnijeg opšteg obrazovanja, poznavanja opšte kulture, specijalističkog obrazovanja, analitičnosti, te sticanja raznih kondicija koje će ih kvalifikovati za upoznavanje i korištenje metoda i instrumenata diplomatske komunikacije.\nDavidović je rekao da se poznavanje stranih jezika podrazumjeva, jer je to osnovni instrument svakog diplomate, te da se kroz ovakve konferencije mladi motivišu i u prilici su da se zainteresuju za diplomatsku službu.\nDirektor Omladinske informativne agecije BiH Jan Zlatan Kulenović smatra da bi ulaganje u obrazovane i energične mlade ljude koji poznaju nove tehnologije, u zemlji u tranziciji i koja ima loš imidž u svijetu, pomoglo njenoj diplomatiji.\nOn smatra da u BiH omladinske organizacije nisu prepoznate kao važan faktor u međunarodnim odnosima i država ne ulaže u njih, pa samim tim i ne postoje nikakvi mehanizmi koji si ojačali međunarodnu saradnju.\n"Predstavnici omladinskih organizacija koje imaju međunarodnu saradnju susreću se sa visoko pozicioniranim političima i kolegama iz studentskih i omladinskih organizacije koji će sutra biti lideri, jer je često taj omladinski sektor odskočna daska, pri kojima promovišu svoju zemlju, iako se često misli da su to neki klinci koji idu na sminare i druže se sa vršnjacima", dodao je Kulenović.\nOn smatra da omladinske organizacije imaju veliku ulogu u diplomatiji BiH, te su njeni članovi ambasadori BiH.\nKonferenciji koju organizuje "Perpetuum mobile - Centra za razvoj mladih i zajednice" prisustvuje 40 mladih predstavnika podmladaka različitih političkih partija od 18 do 30 godina iz BiH.


Novi aranžman Srbije sa MMF\nŠef misije MMF Džejms Ruf, Siniša Mali, Jorgovanka Tabaković / Foto: FoNet/Nenad Đorđević\nIzvršni odbor Međunarodnog monetarnog fonda (MMF) odobrio je Srbiji novi, dvoipogodišnji program saradnje uz podršku Instrumenta za koordinaciju politike, koji je savetodavnog karaktera i ne predviđa korišćenje finansijskih sredstava.\nKako je saopštio MMF, ovaj program se nastavlja na aranžmanu iz predostrožnosti koji je okončan u februaru 2018. i cilj mu je održanje makroekonomske i finansijske stabilnosti i unapređenje ambiciozne agende za strukturalne i institucionalne reforme, kako bi se podstakao brz i inkluzivan rast, stvaranje novih radnih mesta i poboljšanje životnog standarda.\nMinistar finansija Siniša Mali izjavio je da je novi aranžman sa MMF-om “veoma važan jer pokazuje da je Srbija u prethodnom periodu ostvarila dobre ekonomske rezultate i da joj više nije potrebna finansijska pomoć”.\nMali je rekao da su glavni ciljevi Programa održavanje, javnog duga u definisanim okvirima u odnosu na bruto domaći proizvod, održavanje ukupnog deficita u definisanim okvirima u odnosu na BDP, reforma sistema plata u javnom, sektoru, nastavljanje reforme Poreske uprave i uspostavljanje mera za smanjenje vremena procesuiranja refundacija PDV-a, usvajanje novog Zakona o naknadama i održavanje inflacije u definisanim okvirima.\nLavrov otkazao posetu AtiniDruštvo sudija Srbije: Postupak promene Ustava nije u skladu s propisima


Milan Stamatović i nekoliko stotina zlatiboraca protestovalo ispred Vlade Srbije | Hronika\nPočetna strana > Hronika > Milan Stamatović i nekoliko stotina zlatiboraca protestovalo ispred Vlade Srbije\nMilan Stamatović i nekoliko stotina zlatiboraca protestovalo ispred Vlade Srbije\nKolona od nekoliko stotina Zlatiboraca protestovala je danas ispred zgrada Vlade Srbije i Ministarstva građevinarstva, zbog neizdavanja građevinskih dozvola za izgradnju "najduže gondole" na svetu na Zlatiboru.\nOrganizatori protesta su na pisarnici Ministarstva građevinarstva predali dokumentaciju za izdavanje građevinskih dozvola, koja je dostavljena Vladi i ranije.\nZlatiborce je predvodio predsednik Skupštine opštine Čajetina Milan Stamatović. Na protestu su bili prisutni i narodni poslanici Đorđe Vukadinović, Boško Obradović, Miladin Ševarlić i Marija Janjušević.\nStamatović, je istakao da "Zlatiborci nisu došli da ruše, već da grade Beograd" i da "neće dozvoliti rasprodaju državne imovine". On je najavio da će Zlatiborci u septembru "ponovo biti na čelu kolone koja će doći u Beograd da se bori protiv istorijske nepravde i rasprodaje državne imovine". "Ako Vlada ne poništi odluku o prodaji državne imovine, vidimo se ponovo 1. septembra u Beogradu", poručio je Stamatović.\nIako je najavljeno da će doći bagerima, na skupu nije viđen nijedan, ali je prisutan bio DŽo Bagerista.\nKolona od nekoliko stotina Zlatiboraca krenula je od crkve Svetog Marka u Beogradu u protestnu šetnju do zgrade vlade, kako bi izrazili protest zbog neizdavanja građevinskih dozvola za izgradnju "najduže gondole" na svetu na Zlatiboru.\nDemonstracije do Vlade Srbije i Ministarstva građevinarstva predvodi predsednik Skupštine opštine Čajetina Milan Stamatović.\nProtesti se održavaju pod geslom "Stop republičkoj diskriminaciji, slobodna teritorija Zlatibor", uz muzičku pratnju trubača.


Ljajić potvrdio da hoće na čelo FSS: “Kriminala ima u fudbalu” – Sandzaklive.rs\nLjajić potvrdio da hoće na čelo FSS: “Kriminala ima u fudbalu”\n1 419 2 minuta čitanja\nNekadašnji potpredsednik Vlade Srbije lako bi mogao da završi na čelu krovne kuće fudbala\n– Podrška države je neophodna u fudbalu. Da dođe Supermen, ako nema podršku MUP-a, pravosuđa i ostalog, nema šanse da se stvari u fudbalu srede. Ja sam to što jesam, ne mogu da pobegnem od toga što sam bio i što jesam, mislim da bi to samo moglo da mi pomogne u poslu koji bih radio. Rekao sam da neću biti u Vladi, niko nije verovao, ljudi su pravili šale. Onda su zaćutali kad sam se povukao i nisam ni pomišljao o tome da uđem u fudbal. Imam strast za fudbalom, ona me vodi da razamišljam u tom pravcu da se kandidujem. Konsultovao sam FIFA i UEFA, nema pravila o zabrani rada. Čak su mi rekli da je donedavni ministar sporta Rusije bio i predsednik Saveza, slično je i u Ukrajini i Gruziji. Nema mesta politici u savezu, to traži FIFA , kao i naš zakon i statut FSS. Nemam trenutno nikakvu državnu funkciju, što podrazumeva moju potpunu političku neutralnost – zaključio je Ljajić. (Telegraf)\nFudbal Rasim Ljajić\n“U FSS ima kriminala, zato sam odlučio da vodim FSS, želim da predvodim ono u čemu sam najbolji (kriminal)”


RTCG - Radio Televizija Crne Gore - Nacionalni javni servis :: Region :: Kurti razmazio Srbiju, sad nema nazad\nAgencije [ I. P. ]\n21. 09. 2021. 09:29 >> 09:31 2\nBivši kosovski premijer Ramuš Haradinaj kritikovao je vladu Aljbina Kurtija kao "naklonjenu Srbiji" i tvrdi da "sada nema nazad".\n"Mislim da je ova vlada vrlo oprezna u odnosima sa Srbijom, posebno u pogledu ekonomskih interesa, zaista je pomogla Srbiji, od ukidanja takse, a zatim i drugih olakšica. Postoji mnogo dokaza da je vlada Kurtija naklonjena Srbiji", izjavio je Haradinaj a prenosi "Kosovo online".\n"Mislim da je Kurti razmazio i Srbe na sjeveru i Srbiju, a današnje radnje su posljedica prethodnih dogovora, nijesu novi rezultat već posljedica. Ne vidim zašto bi Srbija trebalo da izražava nervozu, ovo je bilo za očekivati", rekao je Haradinaj.\nBivši kosovski premijer i predsjednik Alijanse za budućnost Kosova Ramuš Haradinaj smatra da je vlada Kosova odluku o reciprocitetu donijela zbog predizborne kampanje.\n"Vrijeme je za kampanju, premijer je to iskoristio i u parlamentu. Bez obzira na razloge, konačno se sprovodi Ustav. Uspostavili su reciprocitet, sad nema nazad", zaključio je Haradinaj.


Savićević za B92: “Nadam se pobedi Srbije” - Intervju - Južna Afrika 2010 - B92 Sport Specijal\n23. jun 2010. | 15:51\nSavićević za B92: “Nadam se pobedi Srbije”\nBivši reprezentativac i selektor Jugoslavije, a sada predsednik Fudbalskog saveza Crne Gore Dejan Savićević u razgovoru za B92 istakao je šta očekuje od reprezentacije Srbije u meču protiv Australije na Svetskom prvenstvu, i ko su za njega favoriti za titulu u Južnoj Africi...\n“Najteže je dobiti dobijenu utakmicu. U Srbiji vlada ta euforija, što je i normalno, s obzirom da je reprezentacija otišla na to takmičenje kao prva u grupi. Svi smo se nadali da će Srbija i pre ovog trećeg kola obezbediti plasman u dalje takmičenje na Svetskom prvenstvu. Nadam se da će Srbija uspeti da pobedi Australiju i da će se kvalifikovati za dalju rundu”.\nSavićević je, takođe, realan u pogledu kakav meč je pred izabranicima Radomira Antića.\n“Sigurno je da treba očekivati težak i neizvestan meč. Srbija neće lako pobediti Australiju, koja ima dobar tim. Kada kažem dobar tim mislim taktički, jer možda nema kvalitetan tim i pojedince kao reprezentacija Srbije, ali ima dobro organizovan, koji dobro drži formaciju u kojoj igraju. Ipak, mislim da će na kraju preovladati kvalitet koji fudbaleri Srbije poseduju i da će pobediti”.\nBivši selektor reprezentacija Jugoslavije i Srbije i Crne Gore naglašava da ne može da izvoji nijednog igrača koji bi mogao da odluči meč protiv ‘kengura’.\n“Gol može da postigne Žigić, Pantelić, ako igra, Krasić, Stanković, Kačar, Lane Jovanović, to su sve igrači koji imaju te karakteristike, što ne znači da u nekim prekidima Ivanović, koji igra dobro glavom, ili Vidić, ne mogu da daju gol. Može i Kolarov iz slobodnog udarca, tako da Srbija ima jedan širok spektar igrača koji mogu da daju gol. Nije bitno ko će dati gol, bitno je da Srbija pobedi i da ode dalje”.\nPo Savićevićevim rečima pobeda protiv Nemaca, kojima je sada protiv Gane potrebna pobeda za prolazak dalje, će pomoći srpskim reprezentativcima da lakše uđu u meč sa Australijancima.\n“Ta pobeda ne bi trebalo da donese kontra efekat, mislim da je igračima donela samopouzdanje i da će lakše da igraju. U principu, Srbiji je potreban i nerešen rezultat, u odnosu na drugi par koji igra u isto vreme. Srbija je pobedom protiv Nemačke napravila jedan veliki korak, a Nemci isto tako moraju da pobede da bi se kvalifikovali dalje. Samim tim mislim da je Srbija u velikoj prednosti posle velike i istorijske pobede nad njima. Treba samo da kroz jednu normalnu igru, bez zaletanja probaju da dođu do željenog rezultata. 90 minuta je mnogo i ukoliko ne bude nepredviđenih situacija nadam se da će Srbija pobediti”.\nSavićević naglašava i da je teško prognozirati dokle bi Srbija mogla da stigne u Južnoj Africi.\n“Sve zavisi od ove utakmice, treba videti na koga će Srbija da ide, ko će im biti protivnik. Vidim da Srbija ima dosta žutih kartona, treba paziti da li će od tih igrača dobiti još neki karton, sve to utiče na sastav tima i na dalje takmičenje, kao i da li će biti povreda ili ne. I pre Svetskog prvenstva sam rekao da Srbija zaslužuje da prođe grupu, a posle sve zavisi od protivnika i spleta okolnosti o kojima sam pričao”.\nKao favorite za titulu na Svetskom prvenstvu u Južnoj Africi Savićević ističe dve južnoameričke selekcije.\n“Po dosadašnjim igrama za mene su favoriti Brazil i Argentina jer su to su dve reprezentacije koje su odigrale onako kako se od njih očekuje. Dobro su odigrali Meksiko, koji je pobedio Francusku 2:0, Urugvaj, Paragvaj, Slovenija, tako da ima dosta reprezentacija koje su odigrale dobro, ali mislim da će Brazil i Afrgentina pretendovati na najviši plasman. Ne treba zaboraviti ni Italijane i Engleze, ako prežive grupu”, rekao je za B92 Dejan Savićević.


Crnogorski paradoks: Što manje imam, to više podržavam vlast - Sputnjik Srbija\nCrnogorski paradoks: Što manje imam, to više podržavam vlast\n07:02 30.05.2018 (osveženo 07:48 30.05.2018) Preuzmite kraći link\nSve siromašniji građani Crne Gore iz izbora u izbore većinski glasaju za vladajuću partiju. Prema mišljenju sociologa Ilije Malovića, objašnjenje tog paradoksa treba tražiti u tome da je najsiromašnijima najlakše manipulisati.\nSamo dan nakon završenih lokalnih izbora na kojima je vlast ubjedljivo porazila opoziciju, novi udar na standard običnih građana stigao je u vidu poskupljenja svih goriva. Iako ogromni redovi na benzinskim pumpama upućuju da će najnovije poskupljenje značajno pogoditi budžet građana koji su zbog toga spremni da satima čekaju u redu za gorivo, ipak većina njih je, sudeći po rezultatima lokalnih izbora, u nedelju zaokružila vladajuću partiju.\nRepublika Titograd: Crna Gora 12 godina u kandžama dvije porodice i jedne ambasade\nParadoks da sve siromašniji crnogorski građani iz izbora u izbore većinski glasaju vladajuću partiju, što je naročito izraženo na primjeru najsiromašnijih opština sjevera Crne Gore, gdje se zbog siromaštva i nezaposlenosti svakodnevno iseljava veliki broj građana, sociolog Ilija Malović objašnjava činjenicom da je siromašnim građanima zapravo najlakše upravljati i manipulisati.\nOn dodaje da je „glavna karakteristika i glavni ekonomski rezultat vladajuće partije kulturno i socijalno propadanje crnogorske radničke klase, naročito one na crnogorskom sjeveru“, a što sve ima za rezultat da je iskazivanje slobodne političke volje u Crnoj Gori postalo istinski „luksuz“.\n„Na kolektivnom nivou radnička klasa je društveno neintegrisana do nivoa društvene segregacije. Hronična nezaposlenost ili male plate, rad na crno, potpuna izdvojenost iz šireg ekonomskog sistema čine tu grupu pogodnom za političku manipulaciju. Posmatrajući taj društveni sloj jasno je hronično odsustvo socijalnog samopouzdanja. Bez takve vrste samopouzdanja nema slobode da se iskaže politička volja, da se organizuje, učestvuje, pokrene, promijeni… Iskazivanje slobodne političke volje u Crnoj Gori postalo je luksuz koji sve manji broj građana može da priušti“, dodaje naš sagovornik.\nTakođe, sve uočljiviji pad izlaznosti građana na izborima, odnosno tzv. kriza „demokratske participacije“, prema Malovićevom mišljenju, signal su da „kod velikog broja građana Crne Gore ne postoji uvjerenje da se trenutna političko-ekonomska situacija može skorije promijeniti“, dok se istovremeno „velika većina građana navikla i saživjela sa svojom bijedom“.\n„Ako je to društveni trend, a ne pojedinačni slučaj društvene letargije, onda sociologija govori o razvijenoj ’kulturi siromaštva‘. Pojam kulture ili potkulture siromaštva može nam pomoći da objasnimo kako je moguće da nekadašnji industrijski centri Crne Gore masovno glasaju upravo za grobare te industrije, kako gradovi koji su imali hiljade radnika politički podržavaju strukturu koja ih je ekonomski unazadila“, kaže Malović.\nU tom smislu, taj sociolog smatra da „siromaštvo u Crnoj Gori nije više samo pitanje ekonomske oskudice“, već da je posrijedi „planirani program koji sprovodi vladajuća politička elita u cilju kreiranja društvene realnosti gdje se većina građana čini trajno zavisnim od socijalne pomoći, kredita i milostinje“, a koje uvijek „zavise od volje birokratije povezane sa strankom na vlasti“.\nNažalost, prema mišljenju sagovornika Sputnjika, rezultat svega je da „za takvu vrstu socijalnih usluga građani delegiraju svoju političku volju upravo onoj strukturi koja ih je dovela do takvog stanja“.\n„To nas dovodi do paradoksalne situacije: što je narod siromašniji, manje je sklon promjenama. Takav paradoks se zove ’krug siromaštva‘ i iz njega se teško izlazi bez šire društvene akcije. Sve to dovodi do manjka informacija, osjećaja straha i bespomoćnosti prema autoritetu vladajuće partije. Posledica svega pomenutog je idolopoklonstvo, nespremnost na pobunu, prividno zadovoljstvo trenutnim stanjem“, objašnjava Malović.\nNažalost, „izlazak iz vrtloga koji stvara kultura siromaštva u Crnoj Gori biće težak posao“, smatra naš sagovornik, a „prije svega zbog činjenice što čitava politička struktura moći leži na ovako izgrađenim odnosima“.\n„Opisani fenomen prepoznaje i sociologija devijantnosti. Naime, slično crnogorskoj vladajućoj oligarhiji, dileri droge su spremni da učine sve da se njihova mušterija ’ne skine‘, odnosno da se ne izliječi i da ne pristane da bude zavisnik. Socijalnim zavisnicima najlakše je upravljati“, zaključuje Malović.\nvlast, siromaštvo, Crna Gora


U tome, potpuno je nevažno da li je reč o razvijenoj ili nerazvijenoj ili, kako se to kaže, o jakoj ili slaboj privredi. Pritisak nisu uspele da izdrže ni švedska, a ni britanska privreda početkom devedesetih godina. Tako da se to ne događa samo Argentinama i Srbiji, koja sa tim ima dosta iskustva. Usled toga, depresijacija dinara nije nešto što zavisi od intervencija centralna banke, koliko god rezervi da je ona nagomilala.\nDa bi se ocenio stepen autonomije, samostalnosti, drukčije rečeno, potrebno je voditi računa bar o tri kriterijuma. Da li je reč o izboru ciljeva, izboru sredstava ili o samostalnom upravljanju?


IPA | Agroportal.ba\nPoljoprivrednici u BiH, do kraja marta, imaju šansu da povuku novac iz evropskih predpristupnih fondova. Oko 15 miliona evra biće dostupno za poljoprivredu u naredne dvije godine. Minimalan iznos sredstava koji se povlači je 97 hiljada maraka bez PDV-a, maksimalan iznos sredstava je 195 hiljada maraka bez PDV-a. Svi koji konkurišu na ovaj poziv moraju investirati 40 odsto svojih sredstava…\nPoljoprivrednici i institucije iz BiH koji ispune kriterijume, dobiće 90 miliona evra iz IPA fondova, najavio je Mirko Šarović. BiH je ostala bez novca za poljoprivredu i ruralni razvoj iz IPA 2 fondova u periodu od 2014. do 2017, jer nije ispunila osnovni preduslov…\nBosna i Hecegovina bi mogla da izgubi 60 miliona maraka iz IPA fondova za ruralni razvoj jer u državi nema dogovora oko usvajanja zajedničke strategije koju zahtjeva Evropska unija, piše Blic.rs [tie_full_img][/tie_full_img] Foto: hariscalkic.com Kako saznajemo…


Naslovnica DRUŠTVO Neregularne nabavke automobila za institucije FBiH i velika potraživanja za kirije\nČešljajući dokumentaciju Službe za zajedničke poslove organa i tijela FBiH federalni revizori su ustanovili niz neregularnosti kod nabavke automobila, pri čemu je čak konstatovano da je kršen i zakon. Nadalje, propusti su evidentirani u knjigama nad nekretninama koji su u vlasništvu Vlade FBiH budući da je utvrđeno da Služba ne raspolaže dokumentacijom niti je u posjedu niza nekretnina.\nU prošloj godini, tačnije 26. septembra, Vlada FBiH je Službi odobrila nabavku čak 24 službena automobila u vrijednosti od 1,08 miliona KM. Kako stoji u izvještaju revizora direktor Službe (Davorin Korać) potpisao je, po različitim LOT-ovima, ugovore sa firmama „MRM export import“ Ljubuški, „Guma M“ Mostar, te Bunjo Sarajevo. Ugovorima koji su u konačnici koštali 758.490 KM nabavljeni su jedan Audi A6, dva Audija A4, jedan Renault Megane Grandcouple, četiri Audija A3, 15 automobila Toyota MC Corolla i jedan Dacia Duster.\nDio izvještaja o iznajmljivanju prostora\nRevizori su ustanovili da je ponuda dobavljača „Bunjo“ Sarajevo i to ona za 15 automobila marke Toyota, bila viša te da je ponudio kraći rok, odnosno četiri dana za dostavu automobila. Međutim, tenderskom dokumentacijom nije bio definisan rok za potpisivanje ugovora. Tako je služba dostavila 12. decembra ugovor na potpisivanje, a on je potpisan tek 14 dana kasnije, i to na isti dan kada su automobili isporučeni.\n„Ne može se potvrditi da je postupak proveden u skladu sa Zakonom o javnim nabavkama i da je odabran najpovoljniji ponuđač, s obzirom da je jedan od kriterija bio rok isporuke i da je u skladu sa tim izvršen odabir i potpisan ugovor sa ponuđačem sa višom cijenom, i to ne u razumnom roku“, naveli su revizori.\nDio izvještaja o nabavci automobila\nKonstatovali su i da nabavka Renaulta Megane Grandcouple nije bila regularna. Isporuka vrijedna 34.179 KM utvrđena je do 31. decembra, no automobil je ponuđač „Guma M“ isporučio tek 13. januara ove godine. Štaviše Služba je ovdje izvršila avansno plaćanje, što, kažu revizori, nije bilo regulisano ugovorom.\nKada je riječ o nekretninama Služba nije osigurala dokumentaciju za objekte Carinska uprava, Vila Braun i dva stana.\nTakođer, revizori su ustanovili da Služba ima velika potraživanja za poslovne prostore (civilni poslovi) koje iznajmljuje budući da niz korisnika ne izmiruje svoje obaveze. Tako su u prošloj godini ispostavljene fakture od 124.798 KM, a naplaćeno je tek 61.655 KM.\nJoš su veća potraživanja od iznajmljivanja poslovnih prostora prijašnjeg Federalnog ministarstva odbrane, a ona iznose 1.858.892 KM. Od ukupno 232 poslovna prostora fakturisanje usluga je vršeno samo za njih 46. Revizori su ukazali na potrebu preispitivanja ugovora za izdavanje u zakup poslovnog prostora u ulici Maršala Tita u strogom centru Sarajevo firmi „Monex“. Revizori nisu mogli ustanoviti pod kojim uslovima je ovaj prostor dat pod zakup. Ugovor o zakupu sa ovom firmom iz 2010. godine ističe u sljedećeg mjeseca.\nPrethodni članakDžaferović za BHRT: Zatražićemo od EU da nam se odobri kandidatski status do konca ove ili na proljeće naredne godine\nSljedeći članakKS: Zabrana zapošljavanja u javnim ustanovima, poništavaju se objavljeni konkursi


Vučićev osmeh koji će razgaliti i najtvrđe srce: Test vožnja od 181 km/h na pruzi Beograd – Novi Sad | Luftika\nFoto izvor: instagram profil Budućnost Srbije AV\nPredsednik Srbije Aleksandar Vučić obišao je danas u toku dana železničku stanicu u Inđiji gde je prisustvovao testiranju brze pruge Beograd – Novi Sad. On je na Instagramu napisao da je oboren rekord u brzini kretanja voza u Srbiji jer je dostignuta brzina od 181 kilometar na sat.\nVučić je izrazio ogromno zadovoljstvo i sreću čestitavši svima koji su radili da se ovaj dugogodišnji san o brzoj železnici konačno ostvari.\n„Oborili smo rekord, 181 kilometar na sat, istorija Srbije“, napisano je između ostalog na Instagram profilu predsednika Srbije.\nNedavno je ministar infrastrukture Tomislav Momirović izjavio da se tokom februara očekuje puštanje u promet ove dugoočekivane železničke deonice.\nPredsednik je takođe iskoristio priliku da se slika sa Đurđicom Zagorac, upravnicom železničke stanice Inđija, kao i da objavi nekoliko fotografija kako izgleda pruga i renovirani toalet.\nKako ne bi ispalo da kritički nastrojeni ljudi ne umeju da pohvale dobre stvari, ovom prilikom moram izraziti zadovoljstvo zbog jednog ovakvog krupnog infrastrukturnog projekta čija se realizacija konačno bliži svom kraju i pored mnogobrojnih odlaganja. Srbija zaista zaslužuje modernu prugu i moderne puteve, ali osim toga njeni građani zaslužuju i veće plate, bolje uslove rada, ali i pre svega čist vazduh, zdravu hranu i pijaću vodu, kao i sačuvanu prirodnu sredinu.\nŠteta što je godinama u ovoj zemlji rađeno na podizanju ogromnih tenzija, na različitim podelama, što je otišlo mnogo kvalitetnih mladih ljudi da svoju budućnost traži daleko odavde, šteta što je postalo nenormalno da se radujemo zajedno kada se napravi nešto korisno za celokupnu zajednicu.\nZa svakim ostaje i dobro i loše, a osim mnogobrojnih nerešenih afera i ubistava, rušenja delova grada, podizanja nebodera u Beogradu na vodi gde im mesto nije, spaljenih kuća, čekića i močuga, i mnogo drugih sramota koje smo pretrpeli, neka ova pruga bude retko korisna stvar koja će ostati iza Vučića i njegovog svojeglavog upravljačkog sistema.\noznakealeksandar vučić brza pruga indjija test vožnja


MINSK - Predsednici Rusije i Belorusije, Vladimir Putin i Aleksandar Lukašenko, na sastanku u Moskvi razgovarali su o zajedničkim naporima u izgradnji raketa, receno je danas na marginama samita Organizacije ugovora o zajedničkoj bezbednosti (ODKB). Dvojaica lidera pričala su i o zajedničkom radu Belorusa i Rusa u cilju nadomešćivanja robe iz uvoza, zatiim o rukovanju beloruskim teretom u ruskim lukama, kao i o izgradnji beloruskog pristaništa u blizini Sankt Peterburga, prenosi TAS. Navodi se da je blio reči i o nekim pitanja u vezi sa odbrambenom industrijom kao što je zajednički rad u oblasti proizvodnje raketa. ODKB je u danas održao samit koji se poklopio s njegovom godišnjicom, a pored Putina i Lukašenka, sastanku su prisustvovali i predsednici Kazahstana Kasim Tokajev,\n02.03.2022 u 20:24\nVežbe ni s NATO-om, ni s ODKB-om\nVojska Srbije prekinula je sve planske vežbovne aktivnosti sa stranim partnerima do daljeg i neće imati vojne vežbe ili vojne aktivnosti ni s jednim partnerom, bez razlike, bilo da je reč o NATO-u, Rusiji, odnosno ODKB-u ili Kini. Time je ispunjen zaključak Saveta za nacionalnu bezbednost o krizi u Ukrajini, kojim se reguliše vojna i policijska aktivnost. Na taj način se čuva pozicija vojne neutralnost Srbije i umanjuju se posledice pojačanih pritisaka na našu zemlju, politiku i ekonomiju. Srbija, država kandidat za članstvo u Evropskoj uniji, proglasila je vojnu neutralnost 2006. godine i priključila se programu Partnerstvo za mir NATO-a, ali, kako su više puta istakli zvaničnici Srbije, ne teži punopravnom članstvu u ovoj zapadnoj vojnoj alijansi. Bivši ministar inostranih\nSrbija je u borbi protiv virusa korona uložila sve svoje napore da zaštiti živote svojih građana, izjavio je juče predsednik Skupštine Srbije Ivica Dačić i dodao da merama koje preduzima želi da pruži svoj puni doprinos globalnoj borbi protiv pandemije. „Uvereni smo da je naše zajedničko i solidarno delovanje jedini način da se izborimo sa pandemijom, kao i globalnom pretnjom koja ne priznaje državne granice”, rekao je Dačić na onlajn sednici saveta i 13. plenarnoj sednici Organizacije ugovora o kolektivnoj bezbednosti. On je zahvalio na pomoći koja je pružena Srbiji, posebno vojnim lekarima i pripadnicima specijalizovane službe ABHO ruske armije na planu humanitarne saradnje, zaštite stanovništva i istakao spremnost za njen nastavak u cilju efikasnijeg suočavanja sa ovim globalnim\n06.10.2020 u 11:00\nDok Jeremeni i Azerbejdžanci ginu u borbama oko Nagorno-Karabaha, šanse za makar privremenu obustavu rata su slabe. Životi im zavise i od sopstvenih vojničkih sposobnosti i od dogovora sila koje figuriraju kao njihovi zaštitnici, kao i od njihove eventualne uloge na frontu. Tako su, prema tvrdnjama jermenskog ministarstva odbrane, i turski raketni sistemi „kaoisgra”, pored ranije korišćenih „smerča” i „poloneza”, juče upotrebljeni u azerbejdžanskom bombardovanju Stepanakerta, prestonice Nagorno-Karabaha. Turska osuđuje ono što naziva napadima Jermena na civile u azerbejdžanskom gradu Ganji. Dok Jermenija od Evropskog suda za ljudska prava traži preduzimanje privremene mere protiv Turske, zvanični Jerevan tvrdi da Baku širi dezinformacije o napadima sa teritorije Jermenije kako bi time dobio


Ministar Mali objavio sjajne vesti, počinje isplata trećeg paketa državne pomoći: Novac sjutra na računima građana – Borba\nMinistar Mali objavio sjajne vesti, počinje isplata trećeg paketa državne pomoći: Novac sjutra na računima građana\nIsplata polovine minimalne zarade za mart, iz trećeg paketa državne pomoći, počinje sjutra, a za nju se, kako kaže ministar finansija Siniša Mali prijavilo 251.517 firmi sa 1.140.000 zaposlenih.\nBudući da polovina minimalne zarade iznosi oko 16.000 dinara i da je za pomoć prijavljeno 1.140.000 radnika, sjutra ćemo na namjenske račune, koje je otvorila Uprava za trezor, isplatiti ukupno 17,5 milijardi dinara, navodi Mali.\nMinistar ističe da je i pomoć prevoznicima dio trećeg paketa pomoći i da je prijava za ovu pomoć završena. Prema njegovim riječima, resorno Ministarstvo građevinarstva, saobraćaja i infrastrukture sada analizira pristigle prijave a prevoznicima koji su se prijavili će do kraja aprila biti isplaćeno po 600 evra pomoći po svakom autobusu. Do kraja ovog mjeseca biće isplaćena i pomoć gradskim hotelima, za koje je takođe završeno prijavaljivanje a prijave se trenutno analiziraju.\nSiniša Mali kaže da su usvojeni svi propisi neophodni za isplatu trećeg paketa pomoći. Tako je usvojen Zakon o proširenju postojeće garantne šeme, zatim Zakon o novoj garantnoij šemi koja je usmjerena ka onima koje je još više pogodila pandemija korona virusa.\nUsvojili smo odluke za isplatu dva puta po 30 evra svim punoljetnim građanima Srbije a prijavljivanje za ovu pomoć traje od 28. aprila do 15. maja. Prvih 30 evra građani će dobiti u maju, a drugih 30 u novembru, dok će penzioneri u septembru dobiti i dodatnih 50 evra, kaže Mali.\nPoseban program u trećem paketu je usmjeren ka nezaposlenima koji će u junu dobiti dodatnih 60 evra a Siniša Mali kaže da će u četvrtak sledeće sedmice biti usvojena posebna uredba za isplatu ove pomoći. Ističe da država ovim uplatama pokazuje da sva obećanja koja je dala i ispunjava i da je opet najveći teret pandemije korona virusa preuzela na sebe.\nSve to je urađeno u cilju spasavanja naše privrede i ublažavanja negativnih posledica kovida-19. I rezultati su tu, jer smo lani imali jedan od najmanjih padova BDP-a u Evropi, zadržali smo skoro punu zaposlenost, naše fabrike i dalje rade, navodi on.\nDodaje da je za očekivati da uz ove mjere pomoći i uz masovnu vakcinaciju, gdje je Srbija prva u Evropi po broju revakcinisanih, u skorije vrijeme izađemo iz krize izazvane pandemijom korona virusa.\nČeški ministar zdravlja smijenjen zato što nije odobrio vakcinisanje ruskom i kineskom vakcinom


U Berlinu o budućoj ulozi NATO-a i EU u jugoistočnoj Evropi - Klix.ba\nU Berlinu o budućoj ulozi NATO-a i EU u jugoistočnoj Evropi\n4.5.2006. u 09:19\nU Berlinu se, u organizaciji njemačkog ministarstva vanjskih poslova i Centra 'George Marshall', održava trodnevna međunarodna konferencija posvećena budućoj ulozi NATO-a i Evropske unije u jugoistočnoj Evropi (JIE).\nJedan od učesnika ovog međunarodnog skupa, posvećenog aktuelnoj situaciji u jugoistočnoj Evropi, savezni poslanik Srđan Petrović iz Demokratske stranke Srbije je u izjavi Tanjugu večeras rekao da je naglasak u diskusijama stavljen na integraciju regiona u EU i NATO.\nPetrović je rekao da su jučer i danas razmatrane aktuelna politička situacija u zemljama zapadnog Balkana, kao i važne teme o pregovorima o statusu Kosova, referendumu u Crnoj Gori, daljnjoj primjeni Ohridskog sporazuma, kao o stanju u Bosni i Hercegovini.\nOn je naveo da je na konferenciji bilo riječi o do sada postignutim reformskim projektima u zemljama regiona, izazovima pred kojima se one nalaze, kao i o sadašnjoj i budućoj ulozi EU i NATO u tom području, javio je Tanjug.\nDržavni ministar u njemačkom ministarstvu vanjskih poslova u Berlinu Gernot Erler iz Socijaldemokratske partije je danas, pred oko šezdesetak učesnika iz zemalja JIE govorio o stabilnosti, evropskim perspektivama JIE i regionalnoj saradnji.\nJedan od učesnika na ovom skupu, koji se sutra završava, bio je i bivši šef diplomatije SCG Goran Svilanović koji je u ime Pakta stabilnosti govorio o odnosima EU prema zemaljama JIE.


Podrška šefova misija EU Inzkovim odlukama - Klix.ba\nPodrška šefova misija EU Inzkovim odlukama\n15.12.2009. u 16:55\nŠefovi misija Evropske unije u Sarajevu u potpunosti podržavaju odluke koje je visoki predstavnik Valentin Inzko donio u vezi s međunarodnim sudijama i tužiocima te Mostarom, naglašeno je u zajedničkoj izjavi šefova misija EU u Sarajevu.\n- Produženje mandata međunarodnim sudijama i tužiocima koji rade na slučajevima ratnih zločina u Sudu i Tužilaštvu BiH neophodno je da bi se osiguralo da BiH može ispuniti svoje međunarodne obaveze u radu na slučajevima najtežih zločina, olakšala strategija ukidanja Međunarodnog krivičnog suda za bivšu Jugoslaviju (ICTY) te doprinijelo pomirenju u ovoj zemlji - saopćeno je iz švedskog predsjedništva EU.\nU saopćenju se navodi da je saradnja s ICTY-em ključni prioritet za Evropsko partnerstvo s Bosnom i Hercegovinom.\nNaglasivši da se BiH suočava s organiziranim kriminalom, korupcijom i rizicima vezanim za terorizam, šefovi misija EU smatraju da je međunarodna podrška još neophodna da bi BiH mogla raditi na ovakvim krivičnim slučajevima.\nEvropska unija i pojedinačno zemlje članice spremne su pružiti pomoć za kontinuirano djelovanje također i protiv takvih zločina, među ostalim poticanjem i pružanjem finansijske podrške međunarodnim sudijama i tužiocima u svojstvu savjetnika.\nPotrebno je da vlasti Bosne i Hercegovine rade na preuzimanju potpune odgovornosti i osiguraju resurse da bi pravosudne institucije funkcionirale efikasno, stav je iz zajedničke izjave.\nNa kraju, šefovi misija EU u Sarajevu naglašavaju da odluka visokog predstavnika o Mostaru predstavlja dodatni napor za dobrobit građana tog grada u pokušaju da se prebrodi politički ćorsokak koji sprečava izbor gradonačelnika i usvajanje gradskog budžeta više od godinu dana.


– Operativnim radom i preduzimanjem drugih mera policija je došla do saznanja da Tamara J. i Nermina B, od februara ove godine na područuju Banjaluke pružaju seksualne usluge uz novčanu naknadu – pojasnila je Mučibabićeva, ne otkrivajući imena.\nOna je dodala da je o svemu obavešten dežurni tužilac Okružnog javnog tužilaštva Banjaluka, koji se izjasnio da se u ovom slučaju radi o navedenom prekršaju, te da se po kompletiranju predmeta dostavi nadležnom sudu zahtjev za pokretanje prekršajnog postupka.\nIzvor Srpskainfo je pojasnio kako su se pomenute Mostarke bavile najstarijim zanimanjem na svetu.\n– Devojke su najverovatnije početkom godine došle u Banjaluku, gde su iznajmile stan u jednom naselju. Nakon toga, one su se od februara ove godine počele da se bave prostitucijom – kaže naš sagovornik.\nPrema njegovim rečima, one su u oglasima pisale da nude masaže u svom smeštaju uz zagarantovu diskreciju.\n– Njihov oglas bi otprilike ovako izgledao: „Maserka, lepa i atraktivna nudi usluge masaže i lepog druženja u svom smeštaju, galantnoj i kulturnoj gospodi, diskrecija zagarantovana“ – otkriva naš izvor.\nZanimljivo je da se još uvek na oglasnim prostorima mogu naći slični oglasi u Banjaluci, a iza kojih se očigledno krije prostitucija.\nTada je utvrđeno da su neki od njih podvodili devojke zbog prostitucije, a ona se dešavala i u dva poznata banjalučka hotela.


Nastavljaju se radovi i na autoputu Beograd-Sarajevo - Akta.ba\n20.04.2020. 13:40 / Izvor: SRNA\nRadovi na najvećim gradilištima u Srbiji, koji se nijednog dana tokom epidemije virusa korona nisu prekidali, biće nastavljeni i sutra nakon vaskršnjih praznika, a među njima je dionica autoputa Beograd-Sarajevo od Sremske Rače do Kuzmina.\nMinistrica građevinarstva, saobraćaja i infrastrukture Srbije Zorana Mihajlović rekla je da se očekuje da će na 11 najvećih infrastrukturnih projekata biti ukupno angažovano više od 3.600 radnika.\nOna je rekla da se radovi nastavljaju i na izgradnji autoputa "Miloš Veliki" od Preljine do Požege, na Moravskom koridoru, obilaznici oko Beograda, saopšteno je iz Ministarstva građevinarstva, saobraćaja i infrastrukture Srbije.\nPrema njenim riječima, radovi se nastavljaju i na željeznici, i to na dionici od Jajinaca do Male Krsne, kao i na izgradnji dionice brze pruge Beograd-Budimpešta na dijelu od Beograda do Stare Pazove, kao i na dionici od Stare Pazove do Novog Sada.\nRadove na ovoj dionici kod Čortanovaca planirano je da sutra zajedno obiđu predsjednik Srbije Aleksandar Vučić i Mihajlovićeva.\nRadovi se nastavljaju i na rehabilitaciji regionalnih puteva, izgradnji komunalne infrastrukture i gradnji stanova za pripadnike službi bezbednosti širom Srbije\nSrbija uvela oštrije mjere, sve zatvoreno osim prodavnica, apoteka i pumpi


[es] - Punjenje PDA uredjaja preko USB adaptera u kolima\n29.07.2006. Napajanje Pda !?!\n[es] :: PDA Uređaji :: Punjenje PDA uredjaja preko USB adaptera u kolima\n[ Pregleda: 6807 | Odgovora: 11 ] > FB > Twit\nPunjenje PDA uredjaja preko USB adaptera u kolima 09.06.2008. u 09:07 - pre 147 meseci\nRe: Punjenje PDA uredjaja preko USB adaptera u kolima 09.06.2008. u 09:50 - pre 147 meseci\nRe: Punjenje PDA uredjaja preko USB adaptera u kolima 09.06.2008. u 10:02 - pre 147 meseci\nRe: Punjenje PDA uredjaja preko USB adaptera u kolima 10.06.2008. u 10:12 - pre 147 meseci\nRe: Punjenje PDA uredjaja preko USB adaptera u kolima 23.06.2008. u 17:58 - pre 146 meseci\nRe: Punjenje PDA uredjaja preko USB adaptera u kolima 23.06.2008. u 22:16 - pre 146 meseci\nRe: Punjenje PDA uredjaja preko USB adaptera u kolima 24.06.2008. u 16:07 - pre 146 meseci\nČlan broj: 192799\nRe: Punjenje PDA uredjaja preko USB adaptera u kolima 17.10.2008. u 20:48 - pre 142 meseci\nRe: Punjenje PDA uredjaja preko USB adaptera u kolima 17.10.2008. u 22:31 - pre 142 meseci\nRe: Punjenje PDA uredjaja preko USB adaptera u kolima 19.10.2008. u 19:31 - pre 142 meseci\nRe: Punjenje PDA uredjaja preko USB adaptera u kolima 19.10.2008. u 20:48 - pre 142 meseci\nRe: Punjenje PDA uredjaja preko USB adaptera u kolima 31.12.2011. u 12:21 - pre 103 meseci\nRegistrovani: 13 ( Almedin, calexx, ubimestruja, Almir87, sasa.je, tassotti, ziki_the, ZoranObradovic, Shadowed, zuri8, enigma78, Predrag Supurovic, Zurg )


Priština bez obrazloženja zabranila posjetu Vanje Udovičića - BIGportal.ba\n21 Juna, 2021 21 Juna, 2021 020\nPrivremene vlasti u Prištini zabranile su ulazak na teritoriju Kosova i Metohije ministru omladine i sporta Srbije Vanji Udovičiću, saopšteno je iz Kancelarije Vlade Srbije za Kosmet.\nU saopštenju se navodi da je obavješetenje o zabrani poslato poslije ponoći.\nUdovičić je danas trebalo da na Prištinskom univerzitetu sa privremenim sjedištem u Kosovskoj Mitrovici razgovara sa mladima i podijeli im stipendije, a potom posjeti Centar za ekologiju i razvoj sporta u Zubinom Potoku.\nIz Kancelarije za Kosovo i Metohiju ističu da je Priština Udovičićevu posjetu zabranila bez ikakvog povoda i obrazloženja.\nNjegov boravak na Kosovu i Metohiji uredno je najavljen oficiru za vezu u skladu sa svim sporazumima i ustaljenim procedurama, ali je uprkos tome Priština jednostrano i samovoljno odlučila da mu posjetu ne dozvoli, a obavještenje o tome poslato je noćas u gluvo doba, što je još jedan vid perfidnog iživljavanja Prištine – istakao je direktor Kancelarije Petar Petković.\nOn je ocijenio da zabrana ministru sporta da posjeti djecu predstavlja anticivilizacijsko divljaštvo usmjereno ka mladima.\nNajnovija zabrana pokazuje svu osionost i bahatost vlasti u Prištini koje odbijaju i svaku vrstu saradnje, dijaloga i dogovora, ali i nemoć Evropske unije da osigura i garantuje poštovanje sporazuma i civilizovano postupanje albanskih političara – zaključio je Petković.\nNapominjući da je posjeta ministra Udovičića najavljena u skladu sa svim procedurama Sporazuma o zvaničnim posjetama i na vrijeme, Petković naglašava da će o ovom, novom kršenju sporazuma obavijestiti sve nadležne međunarodne institicije.


O incidentu na pruzi kod Jovanovca policija obaveštena posle 18 časova\nSrećom - bez žrtava\nKRAGUJEVAC - Na ulasku u stanicu Jovanovac kod Kragujevca preksinoć je iskliznuo teretni voz broj 5380, koji je saobraćao na relaciji Kraljevo-Lapovo. Kako "Glas" saznaje, do nezgode je došlo u 19.10 časova, prilikom skretanja kompozicije na samom ulasku u stanicu, kada je sedamnaesti od ukupno 24 vagona iskliznuo sa šina.\nU pokušaju da saznamo detalje ovog incidenta obratili smo se nadležnima u kragujevačkom SUP-u, koji nisu krili iznenađenje da nisu ni upoznati o tome šta se dogodilo. Prema podacima dobijenim od Radovana Živkovića, pomoćnika načelnika MUP-a, vest o nezgodi stigla je od novinara i, po svemu sudeći, uz utvrđivanje uzroka incidenta uslediće i kontrola zbog čega nije provedena procedura obaveštavanja nadležnih državnih organa.\nO incidentu na pruzi kod Jovanovca, sve do 13 časova nije bio obavešten ni istražni sudija Opštinskog suda u Kragujevcu. Prilikom našeg pokušaja da saznamo nešto preciznije od nadležnih u ŽTP-u Kraljevo, dobili smo odgovor da su svi na mestu nezgode. Kako "Glas" saznaje, u ovom incidentu nije bilo povređenih, a iskliznuće vagona izazvalo je veliku štetu koja se tek procenjuje.\nZrenjanin: Proglašeno stanje elementarne nepogode\nUgašeni požari u okolini Kladova\nOlujni vetrovi preksinoć naneli velike štete u Vojvodini\nRadnici Zorke blokirali most\nLeskovac: Vatrogasci se tri dana borili protiv vatrene stihije\nJuče, uz ostale đake, u školu pošlo 80.000 prvaka u Srbiji\nU okviru Klinike za rehabilitaciju osnovano Odeljenje za gerijatriju\nMilan Nikolić na pres klubu "Sindikalna jesen"


Sistem za Elektronsko izdavanje i naplatu računa za električnu energiju\nSistem za Elektronsko izdavanje i naplatu računa za električnu energiju (VSS ORD mBilling System®) se koristi kao efikasan sistem za obračun potrošnje električne energije na terenu (na pragu potrošača) i za promptno izdavanje adekvatnog računa za utrošenu električnu energiju potrošačima na njihovoj adresi.\nVSS ORD mBilling System® je poseban modul VSS ORD Sistema i omogućava da se kompletan proces Billing sistema spusti na platformu mobilnih telefona, na kojima se vrši obračun utroška električne energije i izdavanje računa potrošaču štampanjem istog putem mobilnog termalnog printera. VSS ORD mBilling System® poseduje nekoliko tarifnih sistema s tim da je modul za kastamizaciju i prilagođavanje čitavog sistema potrebama distributivnih kompanija sveden, jednostavan i lako primenjiv bez obzira na lokalne propise u ovoj oblasti.\nVSS ORD mBilling System® koristi mobilne termalne printere koji mogu imati i čitač bankarskih kartica što omogućava i proces inkasiranja (naplate) računa za električnu energiju na terenu.\nPrednosti VSS ORD mBilling System® su sledeće:\nLaka i jednostavna kastamizacija sistema bez obzira na tarifne profile i sisteme.\nEliminisanje troškova dostave računa za električnu energiju.\nDramatično smanjenje troškova ulaganja u komplikovane Billing sisteme.\nNeposredni kontakt sa potrošačima na terenu i mogućnost nadogradnje sistema u pravcu i promptne naplate računa od potrošača (npr. putem bankarske kartice itd.)


Podgorica posle burne noći: Nema policije, saobraćaj normalizovan /video/ - 27.12.2019, Sputnik Srbija\nPodgorica posle burne noći: Nema policije, saobraćaj normalizovan /video/\nSituacija na ulicama Podgorice je mirna, nakon što je rano jutros posle incidenata u Parlamentu usvojen Zakon o slobodi veroispovesti — nema pojačanog... 27.12.2019, Sputnik Srbija\n10:01 27.12.2019 (Osveženo: 03:55 26.08.2021)\nSituacija na ulicama Podgorice je mirna, nakon što je rano jutros posle incidenata u Parlamentu usvojen Zakon o slobodi veroispovesti — nema pojačanog prisustva policije, a saobraćaj u centralnim ulicama je normalizovan, javlja Tanjug.\nKod Blaževog mosta više nema okupljenih sveštenika, vladika i građana, koji su na tom mestu, u blizini Skupštine, proveli ceo jučerašnji dan i noć, čitajući molitve. Policije nema ni pored štićenih objekata — zgrada Parlamenta, Predsedništva i Vlade.\nRedovni godišnji sastanak predsednika vlade Crne Gore Duška Markovića sa privrednicima, koji je trebalo da se održi danas u 11 časova, odložen je, a Parlament će danas u 14 časova nastaviti rad raspravom o drugim zakonskim predlozima.\nSve centralne ulice u Podgorici juče su bile zatvorene za saobraćaj, a ni građanima nije bilo dozvoljeno da priđu Parlamentu, kako bi se sprečio protest zbog usvajanja spornog Zakona, koji je bio najavljen još pre dva dana.\nZatvaranje ulica je izazvalo burnu reakciju poslanika opozicije, koji su zbog toga negodovali na početku sednice, navodeći da se to nikada nije dogodilo u Crnoj Gori.


Tanjug 25. januara 2022. 15:12\nBRISEL – Visoki predstavnik za spoljnu politiku i bezbednost EU Žozep Borelj poručio je dana, vezano za projekat Rio Tinto u Srbiji, da EU od zemalja kandidata očekuje da takvi projekti budu u skladu sa ekološkim pravilima Unije.\n“Mi od zemlaja kandidata očekujemo da te odluke budu u skladu sa ekološkim pravilima EU, kao i što je i za upravljanje otpadnim vodama”, naglasio je on.\nPremijerka Ana Brnabić rekla je da je bilo reči, na današnjem sastanku, o Zelenoj agendi, ali ne i o iskopavanju litijuma.\n“Što se Srbije tiče to će biti pitanje deo šire nacionalne debate. Slušaćemo naš narod šta misli o tome. Pozvaćemo sve stručnjake da učestvuju u debati, kako bi videli šta želimo da koristimo ili ne koristimo kada je reč o resursima koje nam je priroda dala”, objasnila je ona.\nUN: Više od 4.000 civila ubijeno od početka rata u Ukrajini


Udruženje „Izlazak“ u poseti Vranju - Biram Oporavak\nBiram Oporavak > Blog > Vijesti Srbija > Udruženje „Izlazak“ u poseti Vranju\nUdruženje „Izlazak“ u poseti Vranju\nU okviru projekta „Biram Oporavak“, Izlazak je nastavio organizaciju sastanaka sa relevantnim institucijama i akterima koji se u svom radu direktno ili indirektno bave problematikom bolesti zavisnosti.\nTokom posete Vranju, 26.10.2020.godine, održan je sastanak između načelnice Zavoda za javno zdravlje, Biljane Popović i Izlaska.Tokom sastanka, razgovarano je o problematici bolesti zavisnosti, položaju i problemima zavisničke populacije, sa specifičnim osvrtom na infektivne bolesti. U okviru Zavoda, zavisnicima od droge dostupno je dobrovoljno i poverljivo savetovanje i testiranje na HIV i hepatitis C, individualna i grupna savetovanja o rizičnom ponašanju. Ovaj sastanak je bio lepa prilika i da se razmene primeri dobre prakse u radu sa osobama sa problemom zavisnosti i ukaže na veličinu samog problema koju droga predstavlja kako za pojedinca, tako i za celokupno društvo.\nPredstavljen je projekat ”Biram oporavak”, njegovi osnovni ciljevi, detaljnije analiziran koncept oporavka, razmotrene opcije kako je moguće unaprediti međusobnu saradnju.\nTakođe, tokom boravka u Vranju, posetili smo i Savetovalište za mentalno zdravlje Doma zdravlja u okviru kojeg, od 1998. godine postoji Klub lečenih zavisnika „Most“, koji se prevashodno bavi sekundarnom prevencijom, odnosno lečenjem bolesti zavisnosti.\n“Most” je jedinstveni klub u Srbiji koji u svom članstvu ima lečene zavisnike od psihoaktivnih supstanci, alkohola i kocke. Rad Savetovališta odvija se kroz porodične grupne terapije po principu beogradske škole lečenja bolesti zavisnosti Instituta za mentalno zdravlje, u kome su članovi tima i završili edukacije.\nTim Savetovališta čine socijalni radnik-porodični terapeut alkoholizma Suzana Stojković i sociolog-porodični terapeut, Ljliljana Stošić.\nAtmosfera tokom sastanka je bila radna, ali izuzetno prijatna i prijateljska. Veoma smo zadovoljni dobrom pripremom i organizacijom sastanka i velikim brojem informacija koje smo dobili tokom posete.\nPostignuti su dogovori o mogućim oblicima dalje saradnje, međusobne razmene iskustava i ideja za one poslove koji su nam zajednički ili slični.\nTags: biram oporavak posjeta Vranje\nPrethodni Photovoice – moj život u oporavku\nSlijedeći Održan okrugli sto na temu „Prevencija i prepoznavanje zloupotrebe droga kod djece i mladih“


NBS nadležna za restrukturiranje banaka\nIzmene Zakona o bankama, koje je usvojila Skupština Srbije, uspostavile su efikasan i fleksibilan mehanizam za rešavanje slučajeva problematičnih banaka, saopštila je Narodna banka Srbije.\nKako se navodi u saopštenju, taj mehanizam obezbeđuje potpunu zaštitu vlasnicima osiguranih depozita, ograničava trošenje novca iz budžeta za spasavanje banaka i uspostavlja pravilo da gubitke u slučaju finansijskih teškoća banke, prvo snose akcionari.\nZakon uvodi niz preventivnih mehanizama, poput planova oporavka i mera rane intervencije koje treba da omoguće preventivno delovanje samih banaka, ali i ranu reakciju NBS kao supervizora, kako bi se blagovremenom reakcijom sprečilo uvećanje problema i bez troškova države očuvala finansijska stabilnost.\nNBS, kao telo nadležno za restrukturiranje banaka, pre donošenja odluke o pokretanju tog postupka radiće "test najmanjeg troška" koji treba da pokaže koje je rešenje za banku najcelishodnije. Radi zaštite akcionara i poverilaca, pre donošenja odluke o radiće se nezavisna procena imovine i obaveza banke.\nKod restrukturiranja banke NBS može da primeni jedan od četiri instrumenta – prodaju akcija ili prenos celokupne ili dela imovine na drugu banku, prenos akcija ili imovine na banku za posebne namene, odvajanje imovine, koje podrazumeva preuzimanje loših kredita ili raspodelu gubitaka.\nU finansiranju MSP Srbija najlošija u regionu\nDramatičan skok: Više od 4.500 novozaraženih, umrlo 20 osoba


Podpredsjednik iranske vlade podnio ostavku - 2004-01-21\nNekoliko ministara i podpredsjednik iranske vlade su podnjeli ostavke protestirajući na taj način zbog masovne diskvalifikacije kandadita za parlamentarne izbore koji u Iranu treba da se održe slijedećeg mjeseca.\nMedjutim, podpredsjednik iranske vlade, Mohammad Ali Abtahi izjavio je da će oni sačekati prije napuštanja ureda. Naime, Vijeće čuvara vjere koje je naredilo diskvalifikaciju ponovo razmatra kandidate kako je to neredio Iranski vrhovni vodja, Ayatollah Ali Khamenei.\nJučer su članovi Vijeća čuvara vjere na izborne liste vratili oko 200, uglavnom reformistički nastrojenih kandidata koje su prvobitno skinuli sa lista. To vijeće koje čini 12 članova i u kojem dominiraju čvrstolinijaski islamski klerici diskvalifikacijom više od jedne trećine od oko 8 hiljada i 200 kandidata predloženih za izbor u iranski parlament izazvalo je političku krizu koja traje skoro dvije sedmice.\nGeneralni sekretar UN-a Kofi Annan je u medjuvremenu izjavio kako se nada da će konzervativci i reformisti u Iranu moći razriješiti medjusobne razlike i omogućiti slobodne i fer parlamentarne izbore u toj zemlji.


Deca Sevojna pomažu drugu Miodragu (FOTO) - Užice Oglasna Tabla\nDeca Sevojna pomažu drugu Miodragu (FOTO)\n13 маја, 2018 0345\nZahvaljujući nedavno održanoj akciji podmlatka Crvenog krsta i Učeničkog parlamenta OŠ „Aleksa Dejović“ u Sevojnu u prikupljanju sredstava za operaciju vida Miodraga Hadžimurtovića, učenika I-2 odeljenja ove škole, prodajom krofnica i prikupljanjem novca po odeljenjima, obezbeđen je iznos od oko 90.000 dinara. Obzirom da je za operaciju u Specijalnoj bolnici „Sveti vid“ u Beogradu potrebno 576.000 dinara, učenici VII-1 su samoinicijativno odlučili da organizuju turnir u malom fudbalu u dvorištu škole i na taj način pokušaju da obezbede još sredstava.Priključili su im se i učenici VII-2 koji su organizovali turnir u basketu.\nPrema rečima direktora škole, Vlada Živanovića, deca su svoju ideju saopštila direktoru u sredu 9. maja i posle datih saveta u smislu da je događaj potrebno najaviti, plakatirati i slično, prepušteno im je da sve organizuju onako kako žele, uz savete i podršku zaposlenih u ovoj školi. Već u četvrtak, đaci su Sevojno oblepili plakatima i najavili održavanje turnira u fudbalu za petak,11. maj a na dan održavanja turnira,osvanula je i informacija za turnir u košarci.\nOgromnu želju da pomognu dečaku koga neki poznaju a drugi su ga prvi put videli kada je Miodragova učiteljica Ivana Božović dovela celo odeljenje na turnir, najbolje odslikava organizacija na kojoj bi im pozavideli i odrasli. Prijavljivanje ekipa, ko će biti kraj kutije, obaveza učesnika turnira da doniraju novac, ko donosi vodu, koju je donirala kompanija „Voda voda“ na inicijativu bivšeg učenika škole u Sevojnu, angažovanja trenera košarkaša i fudbalera Duška Mićića i Žarka Vukotića, pa sve do diploma koje je osmislio i odštampao učenik VII-2 Nikola Rakić. Sama ideja o turniru potekla je od Dragane Gajević, majke dečaka sa smetnjama u razvoju Dušana Gajevića, učenika VII-2 odeljenja ove škole, koji je ozbiljno shvatio svoje zaduženje da bude kraj kutije i proveo skoro tri sata na turniru. Događaju su prisustvovali i direktor škole, učitelji, nastavnici, roditelji i građani.\nUčenici-organizatori ovog događaja Nikola Adžić, Miloš Lazović, Lazar Lazić, Nemanja Vitorović, Krsman Tripković, rado su nam pričali o toku ove akcije i svojim zaduženjima, uz složan komentar da su uradili sve što su mogli, da njihova uloga i nije toliko važna, već da je najvažnije “ da se prikupi novac za dečakovo svetlije detinjstvo i budućnost“.\nNa turniru je učestvovalo 11 timova u malom fudbalu , 6 ekipa dečaka i 2 ekipe devojčica u košarci a atmosfera je bila kao na pravom takmičenju. Mali Miodrag, ljubitelj video igraca i horor filmova kome je omiljeni predmet matematika jer mu to „najbolje ide“, veselo je skakutao sa osmehom na licu dok su ga stariji učenici jurili-da mu vežu pertle. Njegova baka, Miljanka Filipović, držala je preteški đački ranac, pažljivo posmatrajući svaki pokret dečaka kome samostalnost i učestvovanje u školskim aktivnostima omogućavaju isključivo naočare sa ogromnom dioptrijom, koje su samo trenutno rešenje, obzirom da dečak svakog meseca gubi po 1% vida. Detalje o istorijatu dečakovog oboljenja i hitnosti operacije, dala nam je baka Miljanka, koja je sticajem porodičnih i drugih okolnosti u životu Miodragovih roditelja,ujedno i njegov staratelj.\nProblemi sa vidom malog Miodraga prate još od rođenja ali su prvi simptomi od strane lekara tumačeni kao razrokost koja je normalna kod male dece i koja će se vremenom ispraviti. Imao je godinu i po dana kada mu je na pregledu u Novom Sadu ustanovljena kratkovidost i data preporuka da naizmenično nosi flastere na oba oka.Zbog dugog čekanja na novi pregled u državnim ustanovama medicine, dečak je, zahvaljujući bakinoj tadašnjoj materijalnoj situaciji, započeo lečenje kod privatnika. Tada je ustanovljeno da su dečakove očne duplje razvijene kao kod odraslog čoveka a oči kao kod deteta od 7 godina, disbalans koji se njegovim odrastanjem povećava a vid konstantno slabi. Miodragova porodica se doselila u Sevojno 2015. godine a na sistematskom pregledu pred polazak u školu, dečak je upućen za Beograd, gde je ustanovljeno da je operacija neophodna. Posle još nekoliko pregleda, pokušalo se i sa pregledom obrade oka za sočiva ali zbog velike dioptrije koju dečak ima, ni to nije bilo moguće.\nObzirom na dečakove probleme i ovog puta je predložena operacija i kontakt sa jednom od 4 vrhunske privatne klinike u Beogradu. Prvi pregled, za jedno oko, vrlo brzo je zakazan i urađen u Specijalnoj bolnici „Sveti vid“ u Beogradu, dok je na drugom pregledu, koji je uradio ruski lekar u februaru ove godine, nakon mnogobrojnih snimanja, ustanovljeno da je neophodna operacija ugradnje implanta na oba oka a mesec dana nakon toga i lasersko skidanje dioptrije. Obzirom da dečakova zenica nije oštećena, lekari su dali garanciju da će 90 % vida biti vraćeno ali pod uslovom da se operacija uradi do dečakove 8 godine, jer tokom odrastanja dolazi do odumiranja živca koji nije spojen sa zenicom. Upravo u ovim činjenicama se i ogleda hitnost akcije za prikupljanje sredstava, jer Miodrag u avgustu ove godine puni 8 godina. Operacija je mogla da bude urađena odmah ali velika prepreka.je bio iznos od 576.000 dinara, prema cenovniku koji je dostavljen za ove zahvate iz Specijalne bolnice „Sveti vid“.\nTada se trnovit životni put bake Miljanke, započet u okolini zlatiborskog Gostilja pa nastavljen u Priboju i Novom Sadu, kojim je hrabro koračala i kao dobrovoljac u bivšoj Jugoslaviji 90-ih godina, kada je zarobljena i odvedena u logor u Hrvatskoj pa završila u Australiji, nastavljen je slanjem dopisa firmama, traženjem pomoći i saveta, obraćanjem medijima i pojedincima, u borbi za budućnost svog unuka. U pojedinim situacijama nije dobila čak ni odgovor a kamoli pomoć. Dok je živela u Australiji, pratila je „Humanitarni most“ u užičkim „Vestima“ i slala novac najugroženijima, skoro dve godine je učestvovala u akciji organizovanoj za Doris Bošnjaković-Polimčević i mnoge druge a sada živi u iznajmljenom stanu sa ćerkom i sinom koji su nezaposleni a tu je i mali Miodrag. Za sada su joj izašli u susret Grad Užice sa iznosom od 150.000 dinara, mesara „Dva brata“ u Sevojnu je donirala 5.000 dinara a sveštenik Vladimir iz Užica 2.000 dinara. Pored već pomenutih 90.000 dinara, na turniru je, najvećim delom zahvaljujući novčanim prilozima sevojničkih osnovaca, prikupljeno još 52.000 dinara. Baka Miljanka nema pravo na dečiji dodatak ili slično a njena četvoročlana porodica živi od oko 40.000 socijalne pomoći iz Australije. Na pitanje da li zna koliko novca će biti potrebno postoperativno, za odlaske u Beograd, snimanja, preglede i kontrole, Miljanka je skromno slegla ramenima i rekla:“Ne znam, snaćićemo se nekako, samo da ga operišemo na vreme.“\nUčenički parlament OŠ „Aleksa Dejović“ u Sevojnu je odlučio da prodaju krofnica organizuje i u izdvojenom odeljenju Krvavci, u petak 18. maja.\nSvi zainteresovani se mogu uključiti u ovu akciju uplatama na žiro račun:\nDanas vreme promenljivo\nUŽICE: Počeo 9. Kup Jadransko-podunavskih zemalja u ribolovu-mušičarstvu (VIDEO)